
ΑΠΟΦΑΣΕΙ Σ 

Αριθ. 3292 (1) 

Υλοποίηση προγράμματος επαγγελματικής κατάρτισης 
ΛΑΕΚ 2005. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του Ν. 2224/1994 

Β.τουΝ. 2336/1995 

Γ. του Ν. 2434/1996 

Δ. του Ν.2956/2001. 

2. Την υπ’ αριθμ. 304/32/7.12.2004 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

1. Την υλοποίηση προγράμματος επαγγελματικής κα¬ 
τάρτισης ΛΑΕΚ 0,45%, έτους 2005 ως εξής: 

• ΕΙΣΑΓΩΓΗ 

Η εργοδοτική εισφορά 0,45% που καθορίστηκε με το 
άρθρο 14 του Ν. 2224/1994 όπως τροποποιήθηκε με το 
άρθρο 10 του Ν. 2336/1995, καταβάλλεται υπέρ του Λο¬ 
γαριασμού για την Απασχόληση και την Επαγγελματική 
Κατάρτιση (Λ.Α.Ε.Κ.) που συστάθηκε με το άρθρο 1 του Ν. 
2434/1996. Η ανωτέρω εισφορά καταβάλλεται υποχρεω¬ 
τικά από όλους τους εργοδότες συμπεριλαμβανομένων 
του Δημοσίου, των Ν.Π.Δ.Δ. και των Ο.Τ.Α., για τους 
ασφαλισμένους που υπάγονται έστω και σε ένα κλάδο 
ασφάλισης του ΟΑΕΔ, συνεισπράττεταιμετις υπέρ ΙΚΑ ει¬ 
σφορές και υπολογίζεται επί των αποδοχών επί των οποί¬ 
ων υπολογίζονται οι εισφορές του ΙΚΑ. 


Οι πόροι του ΛΑΕΚ που αποδίδονται στις επιχειρήσεις 
και αφορούν την επαγγελματική κατάρτιση δε λογίζονται 
ως έσοδα και απαλλάσσονται από κάθε φορολογική επι¬ 
βάρυνση (παρ.δτου αρθρ.1 του Ν.2434/1996). 

Η Επιτροπή Διαχείρισης του ΛΑΕΚ με την υπ’ αριθμ. 
304/32/7.12.2004 απόφασή της κατήρτισε για το έτος 
2005 ετήσιο πρόγραμμα διάθεσης και διαχείρισης των πό¬ 
ρων του ΕΛΠΕΚΕ (0,45% του Λογαριασμού) που αφορά 
τα προγράμματα κατάρτισης του προσωπικού των δικαι¬ 
ούχων φορέων με την ονομασία «ΠΡΟΓΡΑΜΜΑ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ ΕΡΓΑΖΟΜΕΝΩΝ (ΛΑΕΚ 
0,45%) ΕΤΟΥΣ 2005» και διακριτικό τίτλο «ΠΡΟΓΡΑΜΜΑ 
ΛΑΕΚ 0,45% ΕΤΟΥΣ 2005» 

ΚΕΦΑΛΑΙΟ Ιο 

• ΔΙΚΑΙΟΥΧΟΙ ΦΟΡΕΙΣ: 

Στο πρόγραμμα μπορούν να λάβουν μέρος ιδιωτικές και 
δημόσιες επιχειρήσεις, Ν.Π.Δ.Δ., Ν.Π.Ι.Δ. και Ο.Τ.Α. που 
επιθυμούν να καταρτίσουν το προσωπικό τους. 

Το προσωπικό το οποίο έχουν δικαίωμα να καταρτίσουν 
πρέπει να είναι ασφαλισμένο στο ΙΚΑ και να υπάγεται 
έστω και σε ένα κλάδο ασφάλισης του ΟΑΕΔ. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

- Η καταβολή στο ΙΚΑ της εργοδοτικής εισφοράς 0,45% 
από την επιχείρηση για τους εργαζόμενούς της για το 
έτος 2005. 

- Κατά τη διάρκεια της κατάρτισης, η μη χρηματοδότη¬ 
ση από άλλο πρόγραμμα του Ο.Α.Ε.Δ. για τους εργαζό- 
μενούς της, εκτός αν αποφασίσει διαφορετικά η Επιτρο¬ 
πή Διαχείρισης του Λ.Α.Ε.Κ. 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Τα προγράμματα κατάρτισης θα πρέπει να υλοποιη¬ 
θούν από την ημερομηνία έκδοσης της παρούσης εγκυ¬ 
κλίου έως και τις 20.12.2005. 

ΚΕΦΑΛΑΙΟ 2ο 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Το ποσό που ανταποδοτικά δικαιούται να λάβει κάθε 
επιχείρηση για προγράμματα επαγγελματικής κατάρτι¬ 
σης διαμορφώνεται ως εξής: 

- Το 100% της εργοδοτικής εισφοράς (0,45%) που κατέ¬ 
βαλε. η επιχείρηση ολόκληρο το έτος 2005, εφόσον οι δα- 

πάνες κατάρτισης είναι μεγαλύτερες ή ίσες με το ποσό 
αυτό. 

- Το 100% των δαπανών κατάρτισης εφόσον η επιχεί¬ 
ρηση κατέβαλε δαπάνες για κατάρτιση μικρότερες της 
εργοδοτικής εισφοράς (0,45%) το έτος 2005. 

Επιχειρήσεις που δεν υλοποίησαν προγράμματα κα¬ 
τάρτισης ή δεν εξάντλησαν την εργοδοτική εισφορά 
(0,45%) το έτος 2004, μπορούν να μεταφέρουν και να 
χρησιμοποιήσουν το ανάλογο ποσό στο έτος 2005. 

ΚΕΦΑΛΑΙΟ 3ο 

• ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡ¬ 
ΤΙΣΗΣ 

1. Τα προγράμματα κατάρτισης μπορούν να υλοποιού¬ 
νται είτε από τις επιχειρήσεις σε κατάλληλα διαμορφωμέ¬ 
νους χώρους τους, είτε να ανατίθενται σε εκπαιδευτικούς 
φορείς. 

Οι χώροι στους οποίους θα πραγματοποιείται η κατάρ¬ 
τιση των εργαζομένων πρέπει να πληρούν τις παρακάτω 
βασικές προϋποθέσεις: 

- Να έχουν επαρκή επιφάνεια ανάλογη με τον αριθμό 
των καταρτιζομένων. 

- Να μην είναι υπόγειοι. 

- Να διαθέτουν καλό αερισμό. 

- Να έχουν επαρκή χώρο διαλείμματος. 

- Να διαθέτουν τον απαραίτητο εκπαιδευτικό εξοπλισμό 
κ.λ.π. 

Επισημαίνεται ότι όταν το θεωρητικό μέρος ενός προ¬ 
γράμματος κατάρτισης υλοποιείται εντός της επιχείρη¬ 
σης, θα πρέπει να γίνεται σε χώρους ανεξάρτητους των 
εργασιακών θέσεων των καταρτιζομένων, οι οποίοι θα 
πληρούν τις παραπάνω προϋποθέσεις. 

2. Η κατάρτιση μπορεί να πραγματοποιείται εντός ή 
εκτός ωραρίου εργασίας. 

3. Κάθε πρόγραμμα κατάρτισης μπορεί να είναι εξ’ ολο¬ 
κλήρου θεωρητικό, ή θεωρητικό και πρακτικό μαζί. 

Το θεωρητικό μέρος του προγράμματος πρέπει να απο¬ 
τελεί τουλάχιστον το 70% του συνόλου των ωρών κατάρ¬ 
τισης, ενώ το πρακτικό μέρος δεν πρέπει να υπερβαίνει το 
30% του συνόλου των ωρών. 

Σημείωση: Τ ο πρόγραμμα κατάρτισης δεν μπορεί να πε¬ 
ριλαμβάνει μόνο πρακτικό μέρος. 

4. Η κατάρτιση σε ότι αφορά τόσο το θεωρητικό όσο το 
πρακτικό μέρος δεν μπορεί να υπερβαίνει συνολικά τις 
οκτώ (8)) διδακτικές ώρες ημερησίως. 

5. Όταν το πρόγραμμα κατάρτισης υλοποιείται εντός 
των χώρων της επιχείρησης, το θεωρητικό του μέρος δύ- 
ναται να υλοποιείται εντός ή εκτός ωραρίου εργασίας των 
καταρτιζομένων, οι οποίοι θα πρέπει να είναι οπωσδήπο¬ 
τε απαλλαγμένοι από τα εργασιακά τους καθήκοντα. 

6. Όταν στο πρόγραμμα κατάρτισης προβλέπεται πρα¬ 
κτική άσκηση, αυτή πρέπει να γίνεται εντός ή εκτός του 
ωραρίου εργασίας των καταρτιζομένων και εντός ή εκτός 
παραγωγικής διαδικασίας πάντα με την παρουσία εκπαι¬ 
δευτή. 

7. Κατά τη διάρκεια κάθε εκπαιδευτικής ώρας δικαιολο¬ 
γείται η παρουσία μέχρι δύο εκπαιδευτών. 

8. Η θεματολογία των προγραμμάτων κατάρτισης και το 
περιεχόμενό τους, πρέπει να είναι σε άμεση σχέση με το 


αντικείμενο της εργασίας με το οποίο απασχολούνται οι 
εργαζόμενοι στις επιχειρήσεις, καθώς και με το επίπεδο 
των γνώσεών τους. Σε περίπτωση που συμμετέχουν και 
εργαζόμενοι που απασχολούνται σε διαφορετικά αντικεί¬ 
μενα σε σχέση με τη θεματολογία των προγραμμάτων κα¬ 
τάρτισης, αυτό θα πρέπει να τεκμηριώνεται εγγράφως 
και αναλυτικά κατά την υποβολή της πρότασης και να έχει 
ως στόχο την βελτίωση των εργαζομένων στη θέση ερ¬ 
γασίας τους αλλά και την εξέλιξή τους στην επιχείρηση. 

9. Κατά τη διάρκεια της κατάρτισης, οι καταρτιζόμενοι 
πρέπει να έχουν την ιδιότητα του εργαζόμενου στη συ¬ 
γκεκριμένη επιχείρηση. 

Κατ’ εξαίρεση οι εργαζόμενοι σε εποχικές επιχειρήσεις 
(άρθρο 24 του Ν. 1836/89) μπορούν να καταρτίζονται και 
κατά το χρονικό διάστημα που οι επιχειρήσεις αυτές δεν 
λειτουργούν. 

10. Δεν είναι δυνατή η συμμετοχή του ίδιου εργαζομέ¬ 
νου σε περισσότερα των δύο (2) προγραμμάτων κατάρτι¬ 
σης κατά τη διάρκεια του τρέχοντος έτους της κατάρτι¬ 
σης. Η συμμετοχή εργαζομένου σε τρίτο σεμινάριο, όπου 
αυτό κρίνεται αναγκαίο, θα είναι δυνατή μόνο μετά από 
απόφαση της Επιτροπής. 

11.0 αριθμός των καταρτιζομένων στην αίθουσα διδα¬ 
σκαλίας δεν μπορεί να υπερβαίνει τα τριάντα (30) άτομα. 
Αυτό ισχύει και για τα προγράμματα κατάρτισης που υλο¬ 
ποιούνται μέσω εκπαιδευτικού φορέα και συμμετέχουν σ' 
αυτά περισσότερες της μιας επιχειρήσεις (ενιαία προ¬ 
γράμματα). 

12. Δεν υπάρχει περιορισμός σε ότι αφορά: 

-το κατώτατο όριο στον αριθμό των συμμετεχόντων ανά 
πρόγραμμα κατάρτισης. 

- τον αριθμό των ωρών κατάρτισης, αρκεί η υλοποίηση 
του προγράμματος να ολοκληρωθεί μέχρι τις 
20.12.2005). 

13. Κατά τη διάρκεια της υλοποίησης των προγραμμά¬ 
των κατάρτισης πρέπει να τηρείται παρουσιολόγιο (Υπό¬ 
δειγμα 6) τόσο για τους καταρτιζόμενους όσο και για τους 
εσωτερικούς εκπαιδευτές. 

Το παρουσιολόγιο αποτελεί απαραίτητο δικαιολογητι- 
κό για την αποπληρωμή του προγράμματος κατάρτισης. 

14. Κατά την διάρκεια υλοποίησης του προγράμματος 
κατάρτισης, ο αριθμός των ατόμων που θα καταρτισθούν 
τελικά, δεν πρέπει να είναι μικρότερος του 50% του αριθ¬ 
μού των ατόμων που έχει δηλωθεί στην αρχική πρόταση 
της επιχείρησης (Υπόδειγμα 1), λαμβανομένων υπόψη 
των αλλαγών που δύναται να κάνει η επιχείρηση πριν την 
έναρξη υλοποίησης του προγράμματος κατάρτισης. 

15. Οι απουσίες για κάθε καταρτιζόμενο δεν πρέπει να 
υπερβαίνουν το 1/5 του συνόλου των ωρών κατάρτισης 
που έχουν αναγγελθεί γι' αυτόν στην αίτηση υπαγωγής 
στο πρόγραμμα (Υπόδειγμα 1). Ο παραπάνω αριθμός των 
απουσιών όμως δεν μπορεί να χρησιμοποιηθεί ως αιτιο¬ 
λογία για την περικοπή ή την ακύρωση μέρους της υλο¬ 
ποίησης του αναλυτικού προγράμματος. 

16. Το μέσο ωριαίο κόστος ανά καταρτιζόμενο δε μπο¬ 
ρεί να υπερβαίνει τριάντα τρία Ευρώ (33) ανά πρόγραμ¬ 
μα κατάρτισης. Το Μ.Ω.Κ. υπολογίζεται ως εξής: 

Μ.Ω.Κ. = (Συνολικό κόστος προγράμματος κατάρτισης) 

(αριθμό καταρτιζόμενων X αριθμό πραγματοποιηθεισών 
εκπαιδευτικών ωρών κατάρτισης). 

17. Για προγράμματα που υλοποιούνται στο εξωτερικό, 
το μέσο ωριαίο κόστος ανά καταρτιζόμενο δε μπορεί να 
υπερβαίνει τα εκατόν δέκα Ευρώ (110) ανά πρόγραμμα 
κατάρτισης. Το Μ.Ω.Κ. υπολογίζεται ως εξής: 

Μ.Ω.Κ = (Συνολικό κόστος ποονοάυυατος κατάρτισης) 

(αριθμό καταρτιζόμενων X αριθμό πραγματοποιηθεισών 
εκπαιδευτικών ωρών κατάρτισης). 

Ως εκπαιδευτική ώρα, τόσο των προγραμμάτων εσωτε¬ 
ρικού όσο και των προγραμμάτων εξωτερικού, λογίζεται 
και αποπληρώνεται η διάρκεια των σαράντα πέντε λεπτών 
(450’). 

Σε εξαιρετικές περιπτώσεις όπου το μέσο ωριαίο κό¬ 
στος ανά πρόγραμμα κατάρτισης είναι μεγαλύτερο από 
το οριζόμενο στην παρούσα εγκύκλιο, ή ο αριθμός των 
συμμετεχόντων ανά πρόγραμμα υπερβαίνει τα τριάντα 
(30) άτομα, θα πρέπει η επιχείρηση εντός είκοσι (20) ημε¬ 
ρολογιακών ημερών πριν την ημερομηνία έναρξης του 
προγράμματος και αιτιολογημένα, νατό θέτει εγγράφως 
υπόψη της Επιτροπής Διαχείρισης του ΛΑΕΚ (ΔΙΟΙΚΗΣΗ 
ΟΑΕΔ - Δ/ΝΣΗ Α3) για τη λήψη απόφασης και συγχρόνως 
να το κοινοποιεί στην αρμόδια Υπηρεσία του ΟΑΕΔ. Η 
υποβολή του εγγράφου μπορεί να γίνεται και με ίεχ. 

18. Δεν επιτρέπονται αλλαγές στα εξής από τα στοιχεία 
του προγράμματος: 

- Στον τίτλο του προγράμματος όπως αναφέρεται στην 
ΑΙΤΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ (Υπόδειγμα 1). 

Στα ονόματα των καταρτιζομένων όπως αναφέρονται 
στην ΟΝΟΜΑΣΤΙΚΗ ΚΑΤΑΣΤΑΣΗ ΚΑΤΑΡΤΙΖΟΜΕΝΩΝ με¬ 
τά την έναρξη του προγράμματος κατάρτισης (Υπόδειγ¬ 
μα 3). 

Επισημαίνεται ότι αλλαγές σε ότι αφορά τους εκπαι¬ 
δευόμενους θα γίνονται δεκτές μόνο από τους αναπλη¬ 
ρωτές που έχουν οριστεί γι' αυτόν στο σχετικό Υπόδειγ¬ 
μα. μόνο έως πριν την έναρξη του προγράμματος κατάρ¬ 
τισης και μόνο σε εξαιρετικές περιπτώσεις μετά από την 
κατάθεση στην αρμόδια Υπηρεσία του ΟΑΕΔ, έγγραφης 
και αιτιολογημένης της άποψης της επιχείρησης. 

- Στα ονόματα των εκπαιδευτών όπως αναφέρονται 
στην ΟΝΟΜΑΣΤΙΚΗ ΚΑΤΑΣΤΑΣΗ ΕΚΠΑΙΔΕΥΤΩΝ (Υπό¬ 
δειγμα 4) 

Στο Υπόδειγμα (4), για κάθε εκπαιδευτή που ορίζεται 
από την επιχείρηση, παρέχεται η δυνατότητα ορισμού μέ¬ 
χρι δύο αναπληρωτών αυτού. Αντικατάσταση εκπαιδευ¬ 
τή, σε περίπτωση κωλύματος, είναι δυνατή 

Για οποιαδήποτε αλλαγή που αφορά τον τόπο υλοποίη¬ 
σης του προγράμματος κατάρτισης, τις ημερομηνίες ή 
τις ώρες διεξαγωγής αυτού, οι επιχειρήσεις που υλοποι¬ 
ούν προγράμματα κατάρτισης ή έχουν αναθέσει την υλο¬ 
ποίησή τους σε εκπαιδευτικούς φορείς, υποχρεούνται να 
ενημερώνουν γραπτώς (με έγγραφο, ΐαχ, κ.λ.π.) και εκ 
τωνπροτέρων την Υπηρεσία του Ο.Α.Ε.Δ στην οποία έχει 
κατατεθεί ο φάκελος υλοποίησης. 

Στην περίπτωση που υπάρχει αντικειμενική αδυναμία 
της επιχείρησης να ενημερώσει η ίδια την αρμόδια Υπη¬ 
ρεσία (π.χ. επειδή το πρόγραμμα υλοποιείται εκτός ωρα¬ 
ρίου λειτουργίας της), η ενημέρωση μπορεί να γίνεται 
από τον εκπαιδευτικό φορέα. Επισημαίνουμε ότι η ευθύ¬ 
νη για τις προαναφερόμενες αλλαγές και για την ενημέ¬ 
ρωση ή μη της Υπηρεσίας, αφορά εξ' ολοκλήρου την επι- 
χείρηση. 

19. Αίτημα της επιχείρησης για αναβολή ή διακοπή υλο¬ 
ποίησης του προγράμματος κατάρτισης, γίνεται δεκτό 


για μία και μόνο φορά, με την προϋπόθεση ότι το νέο ωρο¬ 
λόγιο πρόγραμμα θα υποβληθεί εντός 15 ημερολογιακών 
ημερών από την υποβολή του αιτήματος στην αρμόδια 
Υπηρεσία. Διαφορετικά, το πρόγραμμα δεν αποπληρώνε¬ 
ται αλλά δύναται να επαναληφθεί η υλοποίησή του από 
την αρχή. 

20. Δε χρηματοδοτούνται από το Λ.Α.Ε.Κ.: 

- προγράμματα δι’ αλληλογραφίας ή 

-προγράμματα που αποτελούν τμήμα προγράμματος 

δι’ αλληλογραφίας 

- προγράμματα με μεθόδους εξ’ αποστάσεως κατάρτι¬ 
σης 

- προγράμματα που πραγματοποιούνται κατ’ οίκον. 

- προγράμματα των οποίων μέρος τους περιλαμβάνει 
εκπαιδευτικό ταξίδι 

- προγράμματα των οποίων η δομή δεν μπορεί να είναι 
συμβατή με τους όρους και τις προϋποθέσεις της πα¬ 
ρούσας απόφασης. 

ΚΕΦΑΛΑΙΟ 4ο 

• ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΝΑΡΞΗ 
ΤΗΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡ¬ 
ΤΙΣΗΣ 

Γ ια κάθε πρόγραμμα κατάρτισης ο φάκελος υλοποίη¬ 
σης πρέπει να περιλαμβάνει τα εξής δικαιολογητικά: 

1. ΑΙΤΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ (Υπόδειγμα 
1 )· 

- Στο Υπόδειγμα (1) πρέπει να συμπληρώνονται από την 
επιχείρηση επακριβώς και ευκρινώς: 

α) τα στοιχεία της επιχείρησης 

β) τα στοιχεία του προγράμματος και 

γ) ο προϋπολογισμός του προγράμματος. 

Κάθε αίτηση υπαγωγής στο πρόγραμμα (Υπόδειγμα 1) 
αφορά ένα μόνο τμήμα καταρτιζομένων. 

2. ΑΝΑΛΥΤΙΚΟ ΩΡΟΛΟΓΙΟ ΠΡΟΓΡΑΜΜΑ ΚΑΤΑΡΤΙΣΗΣ 
(Υπόδειγμα 2) 

Στο Υπόδειγμα (2) πρέπει να ορίζονται από την επιχεί¬ 
ρηση αναλυτικά οι ημέρες, οι ώρες, τα διαλείμματα, το πε¬ 
ριεχόμενο/ενότητες της κατάρτισης καθώς και το ονομα¬ 
τεπώνυμο του εκπαιδευτή κατά ενότητα κατάρτισης. 

Μετά από κάθε εκπαιδευτική ώρα (45’) ή μετά από κάθε 
δύο συνεχόμενες εκπαιδευτικές ώρες (90’) πρέπει να γί¬ 
νεται διάλειμμα δεκαπέντε λεπτών (15’). 

Όταν η ημερήσια διάρκεια της κατάρτισης ξεπερνά τις 
τέσσερις (4) εκπαιδευτικές ώρες, όπως αυτές ορίζονται 
παραπάνω, δίνεται η δυνατότητα ενός διαλείμματος μέ¬ 
χρι μία (1) ώρα. 

Διαλείμματα πριν την έναρξη της κατάρτισης ή μετά τη 
λήξη αυτής δεν ισχύουν. 

3. ΟΝΟΜΑΣΤΙΚΗ ΚΑΤΑΣΤΑΣΗ ΚΑΤΑΡΤΙΖΟΜΕΝΩΝ 
(Υπόδειγμα 3). 

- Στην κατάσταση αυτή πρέπει να συμπληρώνονται από 
την επιχείρηση όλα τα στοιχεία, εκτός της στήλης με τίτ¬ 
λο «ώρες κατάρτισης». 

Η στήλη με τίτλο «ώρες κατάρτισης» αναφέρεται στις 
πραγματοποιηθείσες ώρες κατάρτισης κάθε καταρτιζό¬ 
μενου (ανθρωποώρες) και συμπληρώνεται από τον ελε¬ 
γκτή μετά την ολοκλήρωση της κατάρτισης, αφού λάβει 
υπόψη του και το παρουσιολόγιο (Υπόδειγμα 6). 

Η στήλη με τίτλο «ημέρες κατάρτισης προγραμμάτων 
εξωτερικού ή εκτός ορίων του νομού» αναφέρεται στις 

πραγματοποιηθείσες ημέρες κατάρτισης που αντιστοι¬ 
χούν σε κάθε καταρτιζόμενο, μόνο όταν το πρόγραμμα 
υλοποιείται στο εξωτερικό ή εκτός των ορίων του νομού 
όπου εργάζεται. Η στήλη αυτή συμπληρώνεται από την 
επιχείρηση στην περίπτωση που υπάρχει μετακίνηση του 
καταρτιζόμενου και για το σκοπό αυτό χρεώνεται η αμοι¬ 
βή της μετακίνησής του, στο κόστος του προγράμματος. 

Για προγράμματα κατάρτισης που υλοποιούνται εντός 
της επιχείρησης, δικαιολογείται ανά πρόγραμμα η πα¬ 
ρουσία ενός ατόμου υπαλλήλου της επιχείρησης ασφαλι¬ 
σμένου στο ΙΚΑ, ως γραμματειακή υποστήριξη και για όσο 
διάστημα διαρκείτο πρόγραμμα, εφόσον έχει περιληφθεί 
στην ειδική στήλη του Υποδείγματος αυτού. 

4. ΟΝΟΜΑΣΤΙΚΗ ΚΑΤΑΣΤΑΣΗ ΕΚΠΑΙΔΕΥΤΩΝ 
(Υπόδειγμα 4). 

- Στην κατάσταση αυτή πρέπει να συμπληρώνονται από 
την επιχείρηση όλα τα στοιχεία, εκτός της στήλης με τίτ¬ 
λο «σύνολο ωρών διδασκαλίας εσωτερικών εκπαιδευ¬ 
τών». 

Η στήλη με τίτλο «σύνολο ωρών διδασκαλίας εσωτερι¬ 
κών εκπαιδευτών», αναφέρεται στις ώρες διδασκαλίας 
που πραγματοποίησαν οι εσωτερικοί εκπαιδευτές και 
πρέπει να συμπληρώνεται από τον ελεγκτή μετά την ολο¬ 
κλήρωση της κατάρτισης, αφού λάβει υπόψη του το πα- 
ρουσιολόγιο (Υπόδειγμα 6). 

Όταν η κατάρτιση υλοποιείται από εκπαιδευτικά κέντρα 
ή εκπαιδευτικούς φορείς που παρέχουν προγράμματα 
κατάρτισης, στο Υπόδειγμα (4) στη στήλη με τίτλο «επω¬ 
νυμία φορέα κατάρτισης» θα πρέπει να αναγράφεται η 
επωνυμία του φορέα που έχει αναλάβει την υλοποίηση 
του προγράμματος κατάρτισης. 

5. ΚΑΤΑΘΕΣΗ ΕΠΙΚΥΡΩΜΕΝΟΥ ΑΝΤΙΓΡΑΦΟΥ ΤΙΤΛΟΥ 
ΣΠΟΥΔΩΝ ΤΩΝ ΕΚΠΑΙΔΕΥΤΩΝ ΚΑΙ ΤΩΝ ΑΝΑΠΛΗ¬ 
ΡΩΤΩΝ ΤΟΥΣ (εσωτερικών και εξωτερικών), που θα 
πρέπει να καλύπτει το αντικείμενο που διδάσκουν. 

- Οι εκπαιδευτές που έχουν ελληνική υπηκοότητα πρέ¬ 
πει να έχουν: 

• Πτυχίο ή μεταπτυχιακό τίτλο τριτοβάθμιας εκπαίδευ¬ 
σης (ΑΕΙ -ΤΕΙ) ή ισότιμο τίτλο σπουδών του οποίου η κτή¬ 
ση έγινε στην αλλοδαπή αναγνωρισμένο από τις αρμό¬ 
διες αρχές. 

• Πτυχίο ΙΕΚ πιστοποιημένο από τον ΟΕΕΚή 

• Πτυχίο ΤΕΕ Β'Κύκλου, ΤΕΛ ή Μέσων Τεχνικών Σχολών 
ή ισότιμου τίτλου σπουδών που βεβαιώνεται από τον ΟΕ¬ 
ΕΚή 

• Πτυχίο ΤΕΕ Α' Κύκλου ή ΤΕΣ ή ισότιμου τίτλου σπου¬ 
δών που βεβαιώνεται από τον ΟΕΕΚ ή 

• Πτυχίο Κατώτερης Τεχνικής Σχολής ή ισότιμου τίτλου 
σπουδών που βεβαιώνεται από τον ΟΕΕΚ ή 

• Απολυτήριο Γενικού Λυκείου και να έχουν παρακο¬ 
λουθήσει πρόγραμμα κατάρτισης διάρκειας τουλάχιστον 
150 ωρών στο γνωστικό αντικείμενο κατάρτισης που θα 
διδάξουν. 

Η παρακολούθηση προγράμματος κατάρτισης βεβαιώ¬ 
νεται από φορέα κατάρτισης του Δημοσίου ή από πιστο¬ 
ποιημένο φορέα κατάρτισης όπου θα αναγράφεται ο 
Αριθμός Μητρώου Πιστοποίησης ή από φορέα κατάρτι¬ 
σης χωρίς πιστοποίηση όπου θα αναγράφεται ο αριθμός 
έγκρισηςτου συγκεκριμένου προγράμματος κατάρτισης. 
Ειδικότερα σε ότι αφορά τα προγράμματα κατάρτισης 
σχετικά με την πληροφορική και προϊόντα λογισμικού, ο 
εισηγητής μπορεί να προσκομίσει εναλλακτικά, βεβαίωση 


εκπαιδευτικής ικανότητας από φορείς πιστοποίησης για 
το συγκεκριμένο αντικείμενο που θα διδάξει, που έχει λά¬ 
βει από τον δημιουργό των προϊόντων πληροφορικής τε¬ 
χνολογίας. 

Σε περίπτωση που το πρόγραμμα κατάρτισης απαιτεί 
εκπαιδευτές με ιδιαίτερη εξειδίκευση και ο τίτλος σπου¬ 
δών τους (ΑΕΙ, ΤΕΙ) δεν είναι αντίστοιχος με το αντικείμε¬ 
νο της κατάρτισης, τότε πέραν του τίτλου σπουδών τους, 
θα πρέπει να προσκομίσουν εναλλακτικά: 

- βεβαίωση της σχολής όπου θα αναφέρεται ότι ο συ¬ 
γκεκριμένος πτυχιούχος έχει διδαχθεί αντίστοιχο μάθημα 
με αυτό που θα διδάξει ως εκπαιδευτής ή 

- βεβαίωση παρακολούθησης προγράμματος κατάρτι¬ 
σης τουλάχιστον 50 ωρών στο γνωστικό αντικείμενο που 
θα διδάξει καθώς και βεβαίωση 3τούς τουλάχιστον επαγ¬ 
γελματικής εμπειρίας στο αντικείμενο αυτό. 

- Ειδικότερα για προγράμματα κατάρτισης που το αντι¬ 
κείμενο είναι σχετικό μετηνπληροφορική καιτα προϊόντα 
λογισμικού, ο εισηγητής μπορεί να προσκομίσει εναλλα¬ 
κτικά μετά παραπάνω, βεβαίωση εκπαιδευτικής ικανότη¬ 
τας από φορείς πιστοποίησης για το συγκεκριμένο αντι¬ 
κείμενο που θα διδάξει. Οι παραπάνω φορείς μπορούν να 
είναι δημόσιοι ή οι δημιουργοί των προϊόντων πληροφο¬ 
ρικής τεχνολογίας. 

Ειδικά για την διδασκαλία ξένης γλώσσας εκτός από 
τους πτυχιούχους αντίστοιχης ειδικότητας μπορούν να 
διδάξουν και οι έχοντες επάρκεια από το Υπουργείο Εθνι¬ 
κής Παιδείας και Θρησκευμάτων. 

Σε εξαιρετικές περιπτώσεις, που κρίνεται αναγκαία η 
μετάκληση από το εξωτερικό εξειδικευμένων εισηγητών 
με σπουδές σε αναγνωρισμένα εκπαιδευτικά ιδρύματα 
του εξωτερικού για να διδάξουν σε προγράμματα κατάρ¬ 
τισης με εξειδικευμένες και υψηλού γνωστικού αντικειμέ¬ 
νου απαιτήσεις και δεν είναι δυνατή η προσκόμιση επικυ¬ 
ρωμένου τίτλου σπουδών, μπορεί εναλλακτικά να προ¬ 
σκομίζεται το βιογραφικό τους σημείωμα μαζί με 
συνοδευτικό έγγραφο της επιχείρησης ή του φορέα κα¬ 
τάρτισης που τους προσκαλεί, όπου θα αναφέρονται ανα¬ 
λυτικά τα ειδικά τους προσόντα καθώς και η αναγκαιότη¬ 
τα της πρόσκλησής τους. 

- Δεν υποχρεούνται να προσκομίσουν τίτλο σπουδών ή 
βιογραφικό σημείωμα οι καθηγητές των Εκπαιδευτικών 
Ιδρυμάτων Τριτοβάθμιας Εκπαίδευσης (Α.Ε.Ι. καιΤ.Ε.Ι.). 
Στη περίπτωση αυτή η επιχείρηση ή ο φορέας κατάρτισης 
θα πρέπει να προσκομίσει βεβαίωση από τη Γραμματεία 
του αντίστοιχου Ιδρύματος, όπου θα βεβαιώνεται η ιδιό¬ 
τητα του καθηγητή στο συγκεκριμένο εκπαιδευτικό Ίδρυ¬ 
μα καθώς και το αντικείμενο το οποίο διδάσκει. 

- Επίσης δεν υποχρεούνται να προσκομίσουν τίτλο 
σπουδών όσοι εκπαιδευτές έχουν πιστοποιηθεί στο αντι¬ 
κείμενο που θα διδάξουν και είναι εγγεγραμμένοι στο μη¬ 
τρώο εκπαιδευτώντου ΕΚΕΠΙΣ. Στην περίπτωση αυτή δεν 
είναι υποχρεωτική η προσκόμιση τίτλων σπουδών αλλά η 
βεβαίωση πιστοποίησης του εκπαιδευτή από το ΕΚΕΠΙΣ. 

Προκειμένου να διευκολύνεται ο έλεγχος των επικυρω¬ 
μένων αντιγράφων των τίτλων των εκπαιδευτών, θα πρέ¬ 
πει οι Υπηρεσίες του Ο.Α.Ε.Δ. να διατηρούν μητρώο εκ¬ 
παιδευτών. 

Το μητρώο εκπαιδευτών θα περιέχει για κάθε έναν από 
τους εκπαιδευτές τουλάχιστον ένα επικυρωμένο φωτοα¬ 
ντίγραφο των τίτλων σπουδών τους. 

Επισημαίνουμε ότι σύμφωνα με το άρθρο 5 & 11 του 
Ν.2690/9.3.1999 η επικύρωση των αντιγράφων από το 

πρωτότυπο, ή από το ακριβές αντίγραφο της αρχής που 
εξέδωσε το πρωτότυπο, μπορεί να ζητήσει ο ενδιαφερό¬ 
μενος από οποιαδήποτε διοικητική αρχή, δικηγόρο ή συμ¬ 
βολαιογράφο. Δεν απαιτείται επικύρωση αντιγράφου ή 
φωτοαντιγράφου αν τούτο συνοδεύεται από υπεύθυνη 
δήλωση στην οποία ο ενδιαφερόμενος βεβαιώνει την 
ακρίβεια των στοιχείων. 

6. ΑΔΕΙΑ ΕΡΓΑΣΙΑΣ για τους αλλοδαπούς εργαζόμε¬ 
νους στην Ελλάδα οι οποίοι δεν είναι υπήκοοι χωρών με¬ 
λών της Ευρωπαϊκής Ένωσης. 

Υποβολή φακέλου υλοποίησης προγραμμάτων που 
υλοποιούνται στο ΕΞΩΤΕΡΙΚΟ 

Ο φάκελος υλοποίησης που αφορά προγράμματα κα¬ 
τάρτισης που υλοποιούνται στο εξωτερικό θα πρέπει να 
περιλαμβάνει τα εξής: 

- Αίτηση υπαγωγής στο πρόγραμμα (Υπόδειγμα 1). 

- Αναλυτικό ωρολόγιο πρόγραμμα κατάρτισης στο 
οποίο θα φαίνεται ευκρινώς η σφραγίδα και η επωνυμία 
του φορέα ο οποίος έχει αναλάβειτην υλοποίηση της κα¬ 
τάρτισης 

- Ονομαστική κατάσταση καταρτιζομένων (Υπόδειγμα 

3) 

- Ονομαστική κατάσταση εκπαιδευτών (Υπόδειγμα 4) 
και 

- Τίτλους σπουδών ή βιογραφικά σημειώματα των εκ¬ 
παιδευτών. 

Σε περίπτωση αδυναμίας της επιχείρησης να προσκομί¬ 
σει τους τίτλους σπουδών ή τα βιογραφικά σημειώματα 
των εκπαιδευτών, θα πρέπει ο φορέας της χώρας όπου 
υλοποιείται το πρόγραμμα κατάρτισης με επιστολή του 
να αναφέρει το ονοματεπώνυμο τους και να βεβαιώνει ότι 
έχουν τίτλο σπουδών ανάλογο με το αντικείμενο της κα¬ 
τάρτισης. 

Ο φάκελος θα πρέπει να κατατίθεται σε ένα μόνο αντί¬ 
γραφο, τουλάχιστον πέντε (5) ημερολογιακές ημέρες 
πριν την ημερομηνία έναρξης της κατάρτισης, στην Υπη¬ 
ρεσία του Ο.Α.Ε.Δπου υπάγεται η έδρα της επιχείρησης. 

- Η διάρκεια ενός προγράμματος κατάρτισης στο εξω¬ 
τερικό, συμπεριλαμβανομένων των ημερών ταξιδιού δε 
μπορεί να υπερβαίνει τις δεκαπέντε (15) ημέρες. 

Σε εξαιρετικές περιπτώσεις που υπάρχει υπέρβαση της 
διάρκειας του προγράμματος, θα πρέπει η επιχείρηση 
εντός είκοσι (20) ημερολογιακών ημερών πριν την ημερο¬ 
μηνία έναρξης του προγράμματος και αιτιολογημένα, να 
το θέτει υπόψη της Επιτροπής Διαχείρισης του ΛΑΕΚ (ΟΑ- 
ΕΔ ΔΙΟΙΚΗΣΗ - Δ/ΝΣΗ Α3) με κοινοποίηση στην αρμόδια 
Υπηρεσία του ΟΑΕΔ που υπάγεται η έδρα της επιχείρη¬ 
σης, για τη λήψη απόφασης. 

- Κατ'εξαίρεση η κατάρτιση σε ότι αφορά τα προγράμ¬ 
ματα που υλοποιούνται στο εξωτερικό δεν είναι απαραί¬ 
τητο να περιορίζεται στις οκτώ (8) διδακτικές ώρες ημε- 
ρησίως και στη δομή του αναλυτικού και ωρολογίου προ¬ 
γράμματος όπως αυτή ορίζεται στη παρούσα εγκύκλιο. 

Επίσης η επιχείρηση, στο φάκελο υλοποίησης, εκτός 
των προαναφερθέντων θα πρέπει να επισυνάπτει και επι¬ 
στολή του φορέα υλοποίησης της χώρας όπου θα υλο¬ 
ποιηθεί το πρόγραμμα κατάρτισης, μεταφρασμένη με ευ¬ 
θύνη της, στην οποία θα πρέπει να αναφέρονται: 

α) η χώρα και η πόλη υλοποίησης του προγράμματος 
κατάρτισης. 

β) η χρονική διάρκεια, ο συνολικός αριθμός των ημερών 
και των ωρών του προγράμματος κατάρτισης για κάθε 
ένα από τους καταρτιζόμενους 


γ) η θεματολογία της κατάρτισης. 

δ) το κόστος της κατάρτισης. 

ΚΕΦΑΛΑΙΟ 5ο 

• ΔΙΑΔΙΚΑΣΙΑ ΥΠΟΒΟΛΗΣ ΦΑΚΕΛΟΥ ΓΙΑ ΤΗΝ ΥΛΟ¬ 
ΠΟΙΗΣΗ ΤΟΥ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Οι φάκελοι υλοποίησης προγραμμάτων κατάρτισης κα¬ 
τατίθενται εις διπλούν στην αντίστοιχη Υπηρεσία του 
Ο.Α.Ε.Δ. όπου υπάγεται ο τόπος υλοποίησης των προ¬ 
γραμμάτων αυτών, οκτώ (8) τουλάχιστον ημερολογιακές 
ημέρες πριν την ημερομηνία έναρξης της κατάρτισης, 
ανεξάρτητα από το χρόνο της διάρκειάς τους. 

Ως ημερομηνία υποβολής του φακέλου υλοποίησης 
του προγράμματος θεωρείται η ημερομηνία κατάθεσής 
του στην αρμόδια Υπηρεσία του Ο.Α.Ε.Δ. 

Σε περίπτωση που η τελευταία ημέρα για υποβολή του 
φακέλου υλοποίησης είναι μη εργάσιμη, τα δικαιολογητι- 
κά κατατίθενται από τις επιχειρήσεις και παραλαμβάνο- 
νται από τις αρμόδιες Υπηρεσίες την επομένη εργάσιμη 
ημέρα. 

Για κάθε πρόγραμμα κατάρτισης, θα υποβάλλεται ξε¬ 
χωριστός φάκελος (εις διπλούν) με τα απαραίτητα δικαι- 
ολογητικά υλοποίησης. 

Με την κατάθεση κάθε φακέλου υλοποίησης προγράμ¬ 
ματος κατάρτισης, πρέπει να γίνεται λεπτομερής έλεγχος 
της πληρότητάς του από την αρμόδια Υπηρεσία του ΟΑ¬ 
ΕΔ. 

Σε περίπτωση που ο φάκελος υλοποίησης του προ¬ 
γράμματος αποδειχθεί πλήρης και σύμφωνα με τα ανα- 
φερόμενα στην εγκύκλιο, ο αρμόδιος υπάλληλος-ελε- 
γκτής σφραγίζει και υπογράφει το Υπόδειγμα (1) στην έν¬ 
δειξη «ΕΓΚΡΙΝΕΤΑΙ Η ΥΛΟΠΟΙΗΣΗ» (συμβουλευτείτε το 
ΠΑΡΑΡΤΗΜΑ 1), αντίγραφο του οποίου παραδίδει στον 
εκπρόσωπο της επιχείρησης μέσα σε δύο (2) ημέρες. 

Σε περίπτωση που ο φάκελος υλοποίησης του προ¬ 
γράμματος δεν είναι πλήρης ή σύμφωνος μετά αναφερό- 
μενα στην εγκύκλιο, ο αρμόδιος υπάλληλος-ελεγκτής 
σφραγίζει και υπογράφει το Υπόδειγμα (1) στην ένδειξη 
«ΑΠΟΡΡΙΠΤΕΤΑΙ Η ΥΛΟΠΟΙΗΣΗ», αντίγραφο του οποίου 
παραδίδει στον εκπρόσωπο της επιχείρησης μέσα σε δύο 
(2) ημέρες. 

ΚΕΦΑΛΑΙΟ 6ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Με τη με αριθμ. 2/34255/0022/7.6.2001 κοινή απόφαση 
Υπουργών Οικονομικών-Εργασίας και Κοινωνικών Ασφα¬ 
λίσεων όπως τροποποιήθηκε και ισχύει κάθε φορά και με 
τη με αριθμ. Β118616/13.7.2001 απόφαση του Διοικητή 
ΟΑΕΔ, καθορίζονται η διαδικασία, τα όργανα, και οι κατη¬ 
γορίες των ελέγχων, σχετικά με την διενέργεια ελέγχων 
σε προγράμματα κατάρτισης και απασχόλησης. 

Ο Ο.Α.Ε.Δ. μέσω των ελεγκτών υπαλλήλωντου, ελέγχει 
την υλοποίηση κάθε προγράμματος κατάρτισης. 

Μετά την κατάθεση στην αρμόδια Υπηρεσία του 
Ο.Α.Ε.Δ. ενός φακέλου υλοποίησης προγράμματος κα¬ 
τάρτισης και αφού ελεγχθεί η πληρότητά του, αποστέλ- 
λεται από την Υπηρεσία στην αρμόδια Περ/κή Δ/νση η 
«ΗΜΕΡΗΣΙΑ ΚΑΤΑΣΤΑΣΗ ΑΝΑΓΓΕΛΙΑΣ ΠΡΟΓΡΑΜΜΑ¬ 
ΤΩΝ ΛΑΕΚ 0,45%», ώστε να οριστεί ο ελεγκτής του προ¬ 
γράμματος. (συμβουλευτείτετο ΠΑΡΑΡΤΗΜΑ 3). 

Η παραπάνω Υπηρεσία αποστέλλει στην αρμόδια Περι¬ 
φερειακή Δ/νση την «ΗΜΕΡΗΣΙΑ ΚΑΤΑΣΤΑΣΗ ΑΝΑΓΓΕ- 

ΛΙΑΣ ΠΡΟΓΡΑΜΜΑΤΩΝ ΛΑΕΚ 0,45%», την επόμενη ημέ¬ 
ρα λήξης της προθεσμίας υποβολής κάθε προγράμμα¬ 
τος κατάρτισης που υποβάλλεται για υλοποίηση, επιση- 
μαίνοντας όσα υλοποιούνται σε ενιαίο πρόγραμμα. 

Σε κάθε πρόγραμμα κατάρτισης πραγματοποιούνται 
επιτόπιοι έλεγχοι ανάλογα με τη διάρκεια του προγράμ¬ 
ματος όπως προσδιορίζεται στο με αριθμ. Β107564/ 
20.3.2002 έγγραφο της Δ/νσης Α3 του ΟΑΕΔ. 

Οι αρμόδιοι για την παραλαβή των φακέλων υλοποίη¬ 
σης υπάλληλοι, εάν διαπιστώσουν ότι μέχρι την προη¬ 
γούμενη ημέρα της έναρξης του προγράμματος, δεν έχει 
ανατεθεί αυτό σε ελεγκτή, θα πρέπει με ευθύνη τους να 
ενημερώνουν εγγράφως (με φαξ), τον αρμόδιο Περ/κό 
Συντονιστή σχετικά, για την άμεση ανάθεση ελέγχου. 

Με ευθύνη της επιχείρησης και του φορέα υλοποίησης 
θα πρέπει να παρέχεται κάθε δυνατή βοήθεια και ενημέ¬ 
ρωση προς τα όργανα ελέγχου. 

Σε κάθε διενεργούμενο επιτόπιο έλεγχο ο ελεγκτής συ¬ 
μπληρώνει την έκθεση εποπτείας προγράμματος κατάρ¬ 
τισης (Υπόδειγμα 8) εις τριπλούν. Τη μία υπογράφει και 
παραλαμβάνει ο υπεύθυνος του προγράμματος που έχει 
οριστεί από την επιχείρηση, η δεύτερη παραμένει στο φά¬ 
κελο υλοποίησης του προγράμματος και η τρίτη παραμέ¬ 
νει στον ελεγκτή (συμβουλευτείτετο ΠΑΡΑΡΤΗΜΑ3). 

Μετά την ολοκλήρωση της κατάρτισης και εφόσον οι 
έλεγχοι που έχουν πραγματοποιηθεί είναι θετικοί, τα πα- 
ρουσιολόγια (Υπόδειγμα 6) -τα οποία πρέπει να τηρούνται 
σε κάθε περίπτωση- στέλνονται από την επιχείρηση στον 
ελεγκτή (πρωτότυπα ή μέσω ΐεχ) και ο οποίος αφού κάνει 
έλεγχο αυτών λαμβάνοντας υπόψη τυχόν απουσίες, συ¬ 
μπληρώνει: 

α) το Υπόδειγμα 3, στη στήλη με τίτλο «ώρες κατάρτι¬ 
σης», τις πραγματοποιηθείσες ώρες κατάρτισης κάθε κα¬ 
ταρτιζόμενου (ανθρωποώρες). 

β) το Υπόδειγμα 4, στη στήλη με τίτλο «ώρες διδασκα¬ 
λίας εσωτερικών εκπαιδευτών», τις πραγματοποιηθείσες 
ώρες διδασκαλίας από τους εσωτερικούς εκπαιδευτές. 

γ) με βάση όλα τα ανωτέρω, ο ελεγκτής συμπληρώνει 
τη Γενική Έκθεση προγράμματος κατάρτισης (Υπόδειγ¬ 
μα 9) σε τρία αντίγραφα (συμβουλευτείτε το ΠΑΡΑΡΤΗ- 
ΜΑ3). 

• Σε περίπτωση που κατά τη διάρκειατου ελέγχου ο ελε¬ 
γκτής διαπιστώσειτην απουσία ενός καταρτιζομένου, δεν 
αφαιρεί από το σύνολο των πραγματοποιηθεισών ωρών 
της συγκεκριμένης ημέρας κατάρτισης, μόνο τη συγκε¬ 
κριμένη ώρα απουσίας, αλλά το σύνολο των ωρών της 
ημέρας αυτής που αφορούν τον καταρτιζόμενο. 

• Στη Γ ενική Έκθεση προγράμματος κατάρτισης (Υπό¬ 
δειγμα 9) δεν υπολογίζεται στο σύνολο των πραγματο- 
ποιηθεισών ανθρωποωρών του προγράμματος κατάρτι¬ 
σης, το σύνολο των ωρών κατάρτισης για κάθε καταρτι¬ 
ζόμενο, όταν οι απουσίες του υπερβαίνουν το 1/5 του 
συνόλου των ωρών κατάρτισης που έχουν αναγγελθεί γι' 
αυτόν στο Υπόδειγμα (1). 

• Δεν συντάσσεται Γ ενική έκθεση (Υπόδειγμα 9) και δεν 
αποπληρώνεται πρόγραμμα κατάρτισης το οποίο δεν 
ολοκληρώθηκε. 

Αντίγραφα του Υποδείγματος 3, του Υποδείγματος 4 
(όπου απαιτείται) και του Υποδείγματος (9) θα πρέπει να 
παραδίδονται ή να διαβιβάζονται άμεσα μετά τη λήξη της 
κατάρτισης, από τον ελεγκτή στον υπεύθυνο για το πρό¬ 


γραμμα κατάρτισης που έχει ορισθεί από την επιχείρηση, 
το αργότερο μέσα σε ένα μήνα από τη λήξη του προ¬ 
γράμματος. 

Για εκπαιδευτικά προγράμματα ΛΑΕΚ των οποίων η λή¬ 
ξη είναι στο χρονικό διάστημα από 16.12.2005 μέχρι 
20.12.2005 η Γενική Έκθεση προγράμματος κατάρτισης 
(Υπόδειγμα 9) με τα απαραίτητα Υποδείγματα, θα πρέπει 
να έχουν παραδοθεί στην επιχείρηση από τον ελεγκτή το 
αργότερο μέχρι 15/1/06, για να είναι δυνατή η έγκαιρη και 
εντός της προθεσμίας που έχει οριστεί από την εγκύκλιο, 
υποβολή του φακέλου αποπληρωμής από την επιχείρη¬ 
ση. 

Στη συνέχεια ο φάκελος με τα ανωτέρω υποδείγματα 
και το παρουσιολόγιο (Υπόδειγμα 6), το πρωτότυπο ή 
αντίγραφο αυτού, θα διαβιβάζεται άμεσα από τον ελε¬ 
γκτή στην Υπηρεσία από την οποία είχε παραληφθεί. 

Μετά τη λήξη του προγράμματος ο αρμόδιος για τα 
προγράμματα ΛΑΕΚ υπάλληλος της Υπηρεσίας του ΟΑ¬ 
ΕΔ που υπάγεται ο τόπος υλοποίησης του προγράμμα¬ 
τος, πρέπει μέσα σε πέντε εργάσιμες ημέρες, να διαβιβά¬ 
ζει το φάκελο μετά αποτελέσματα του ελέγχου και τη Γ ε¬ 
νική Έκθεση προγράμματος κατάρτισης, στην Υπηρεσία 
του ΟΑΕΔ που υπάγεται η έδρα της επιχείρησης. 

• Το πρόγραμμα κατάρτισης απορρίπτεται και δεν απο¬ 
πληρώνεται όταν κατά τον έλεγχο διαπιστωθεί ότι: 

- Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού αυτών που η 
επιχείρηση έχει δηλώσει στο Υπόδειγμα 3. 

- Απουσιάζει ο εκπαιδευτής ή σε περίπτωση κωλύματος 
αυτού οι αναπληρωτές του. 

- Έχει γίνει αλλαγή στους καταρτιζόμενους και δεν έχει 
ειδοποιηθεί εγγράφως η αρμόδια Υπηρεσία του Ο.Α.Ε.Δ. 
πριν την έναρξη του προγράμματος κατάρτισης γι’ αυτό. 

- Σε περίπτωση κωλύματος του εκπαιδευτή ο οποίος δεν 
έχει αντικατασταθεί από τους αναπληρωτές που έχει ορί¬ 
σει γι αυτόν η επιχείρηση στο Υπόδειγμα (4) 

- Το πρόγραμμα κατάρτισης ή ο τόπος υλοποίησης του 
προγράμματος έχει αλλάξει χωρίς να έχει ενημερωθεί με 
έγγραφο ή μέσω ίαχ πριν τη διενέργεια ελέγχου η Υπηρε¬ 
σία του ΟΑΕΔ, στην οποία έχει υποβληθεί ο φάκελος υλο¬ 
ποίησης του προγράμματος. 

- Στην αίθουσα στην οποία γίνεται η κατάρτιση υπάρ¬ 
χουν πάνω από τριάντα (30) άτομα, εκτός του ή των εκ¬ 
παιδευτών. Στη περίπτωση αυτή, ο ελεγκτής πρέπει να 
αναφέρει στο Υπόδειγμα (8) τον αριθμό των επιπλέον ατό¬ 
μων. 

- Το πρακτικό μέρος του προγράμματος κατάρτισης γί¬ 
νεται χωρίς τη παρουσία εκπαιδευτή. 

- Το θεωρητικό μέρος της κατάρτισης γίνεται σε εργα¬ 
σιακούς χώρους των καταρτιζομένων ή εντός παραγωγι¬ 
κής διαδικασίας. 

- Δεν υπάρχει δυνατότητα πρόσβασης ή δεν παρέχονται 
διευκολύνσεις στον ελεγκτή να ελέγξει την υλοποίηση 
του προγράμματος. 

- Ο χώρος που υλοποιείται το πρόγραμμα κατάρτισης 
δεν έχει τις απαιτούμενες προδιαγραφές. 

- Η επιχείρηση έχει αναβάλει ή διακόψει την υλοποίηση 
του προγράμματος κατάρτισης περισσότερο από μία φο¬ 
ρά και δεν έχει υποβάλει στην αρμόδια Υπηρεσία το νέο 
ωρολόγιο πρόγραμμα εντός 15 ημερολογιακών ημερών 
από την υποβολή του αιτήματος. 

Μετά τη διαπίστωση των παραπάνω συντάσσεται αρνη¬ 
τική η έκθεση εποπτείας προγράμματος κατάρτισης 

(Υπόδειγμα 8), το οποίο παραδίδεται άμεσα στην επιχεί¬ 
ρηση εκτός εάν δεν είναι δυνατή η άμεση παράδοση του, 
οπότε διαβιβάζεται με ίαχ ή συστημένη επιστολή στην επι¬ 
χείρηση την επόμενη ημέρα. 

Μετά τη διενέργεια ενός αρνητικού ελέγχου, δεν πραγ¬ 
ματοποιείται άλλος έλεγχος, δεν συντάσσεται Γενική Έκ¬ 
θεση προγράμματος κατάρτισης (Υπόδειγμα 9), το πρό¬ 
γραμμα διακόπτεται και ως εκ τούτου δεν αποπληρώνε¬ 
ται. Η επιχείρηση δύναται να το συνεχίσει με δική της 
ευθύνη. 

Στη συνέχεια εντός τριών (3) ημερών ο ελεγκτής υπο¬ 
χρεωτικά κοινοποιεί την αρνητική έκθεση εποπτείας προ¬ 
γράμματος κατάρτισης στις αρμόδιες Περ/κές Δ/νσεις 
(υπόψη των Περ/κών συντονιστών των προγραμμάτων 
ΛΑΕΚ) και επιστρέφει τον φάκελο του προγράμματος 
στην Υπηρεσία από τη οποία τον παρέλαβε. 

Αφού ο ελεγκτής επιστρέφει τον φάκελο του προγράμ¬ 
ματος, η Υπηρεσία εκδίδει απορριπτική απόφαση, (συμ¬ 
βουλευτείτε το ΠΑΡΑΡΤΗΜΑ 3) που αφορά το συγκεκρι¬ 
μένο πρόγραμμα, αναφέροντας αναλυτικά τους λόγους 
και τη διαβιβάζει στην επιχείρηση. Αντίγραφο της απορ¬ 
ριπτικής απόφασης θα διαβιβάζεται άμεσα στην αρμόδια 
Περιφερειακή Δ/νση. 

ΚΕΦΑΛΑΙΟ 7ο 

• ΔΙΑΔΙΚΑΣΙΑ ΕΝΣΤΑΣΗΣ: 

Η επιχείρηση έχει την δυνατότητα εντός είκοσι (20) ημε¬ 
ρών από την ημερομηνία παραλαβής της αρνητικής έκθε¬ 
σης ελέγχου, να υποβάλει ένσταση στην Υπηρεσία που 
έχει υποβληθεί ο φάκελος υλοποίησης μαζί με τα απαι- 
τούμενα δικαιολογητικά, για τη τεκμηρίωση των αναφε- 
ρομένων στην ένστασή της, προκειμένου να τεθεί υπόψη 
της Επιτροπής Διαχείρισης του ΛΑΕΚ για να αποφασίσει 
την έγκριση ή την απόρριψη υλοποίησης του προγράμ¬ 
ματος. 

Σε περίπτωση υποβολής ένστασης, η αρμόδια Υπηρε¬ 
σία οφείλει να τη διαβιβάσει άμεσα στη Διοίκηση, Δ/νση 
Α3 - Γραφείο ΛΑΕΚ στέλνοντας συμπληρωματικά αντί¬ 
γραφο των: 

-Υποδείγματος (1) 

- Υποδείγματος (2) 

- Υποδείγματος (6) 

- Υποδείγματος (8) 

καθώς επίσης 

- Έγγραφο στο οποίο, αφού ο ελεγκτής ενημερωθεί 
σχετικά με την ένσταση αναφέρει την άποψή του αναλυ¬ 
τικά (όπου απαιτείται). 

- Έγγραφο με την άποψη επί της ένστασης της αρμό¬ 
διας Υπηρεσίας (όπου απαιτείται). 

Τα παραπάνω τίθενται υπόψη της Επιτροπής Διαχείρι¬ 
σης του ΛΑΕΚ μετά από εισήγηση της Δ/νση Α3 για τη λή¬ 
ψη σχετικής απόφασης. 

ΚΕΦΑΛΑΙΟ 8ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ - ΥΠΟΧΡΕΩΣΕΙΣ ΕΠΙΧΕΙΡΗΣΗΣ 

Για την αποπληρωμή των προγραμμάτων κατάρτισης 
που υλοποιήθηκαν το έτος 2005, η επιχείρηση πρέπει να 
προσκομίσει φάκελο αποπληρωμής ο οποίος θα περιλαμ¬ 
βάνει τα εξής: 


• ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΑΠΟ¬ 
ΠΛΗΡΩΜΗ ΤΗΣ ΕΠΙΧΕΙΡΗΣΗΣ 

Τα δικαιολογητικά για την αποπληρωμή της επιχείρη¬ 
σης είναι: 

- Τα γενικά δικαιολογητικά που αφορούν όλα τα προ¬ 
γράμματα κατάρτισης που υλοποίησε η επιχείρηση το 
έτος 2004 και 

- Τα ειδικά δικαιολογητικά που αφορούν κάθε πρό¬ 
γραμμα κατάρτισης ξεχωριστά 

Α. ΓΕΝΙΚΑ ΔΙΚΑΙΟΛΟΓΗΤΙΚΑ 

1. Αίτηση αποπληρωμής η οποία υποβάλλεται από την 
επιχείρηση στην οποία θα αναφέρονται αναλυτικά τα 
στοιχεία της επιχείρησης και ότι ο φάκελος της αποπλη¬ 
ρωμής είναι πλήρης και σύμφωνος με τα αναφερόμενα 
στη σχετική εγκύκλιο του Προγράμματος 0,45% έτους 
2005. 

2. Αναλυτική κατάσταση αποπληρωμής 

Η επιχείρηση θα πρέπει μαζί με τα δικαιολογητικά απο¬ 
πληρωμής να προσκομίζει συμπληρωμένη πλήρως και 
στις δύο (2) σελίδες την Αναλυτική Κατάσταση Αποπλη¬ 
ρωμής Προγραμμάτων 0,45% έτους 2005 

Στο συγκεκριμένο Υπόδειγμα συμπληρώνεται και ο 
αριθμός λογαριασμού τον οποίο διατηρεί η επιχείρηση. 

3. Δήλωση του Ν. 1599/1986, όπου η επιχείρηση θα ανα¬ 
φέρει: 

1. Έχει υποβληθεί - στην Υπηρεσία του ΟΑΕΔ που υπά¬ 
γεται η έδρα της επιχείρησης - ένας μόνο φάκελος απο¬ 
πληρωμής ο οποίος περιλαμβάνει όλα τα προγράμματα 
κατάρτισης που έχει υλοποιήσει η επιχείρηση (μαζί με τα 
παραρτήματάτης) το έτος 2005. 

2. Το συνολικό ποσό που η επιχείρηση κατέβαλε στους 
εργαζόμενούς της για μισθοδοσία για όλο το έτος 2005. 

3. Το συνολικό ποσό επί του οποίου υπολογίστηκε η ερ- 
γοδοτική εισφορά υπέρ ΙΚΑ για το έτος 2005. 

4. Το ποσό της εργοδοτικής εισφοράς 0,45% που κατέ¬ 
βαλε η επιχείρηση για το έτος 2005. 

5. Εάν η επιχείρηση δεν έκανε χρήση της εργοδοτικής 
εισφοράς 0,45% το έτος 2004 τότε θα αναγράφεται: 

I. Το συνολικό ποσό που η επιχείρηση κατέβαλε στους 
εργαζόμενούς της για μισθοδοσία για όλο το έτος 2004. 

II. Το συνολικό ποσό επί του οποίου υπολογίστηκε η ερ- 
γοδοτική εισφορά υπέρ ΙΚΑ για το έτος 2004. 

III. Το ποσό της εργοδοτικής εισφοράς 0,45% του έτους 
2004 που κατέβαλε η επιχείρηση το οποίο μεταφέρεται 
στο έτος 2005 και για το οποίο πρώτη φορά κάνει χρήση 
η επιχείρηση. 

6. Εάν η επιχείρηση έκανε χρήση της εργοδοτικής ει¬ 
σφοράς 0,45%το έτος 2004 τότε θα αναγράφεται: 

I. Το αναπορρόφητο ποσό εργοδοτικής εισφοράς 
0,45% του έτους 2004 το οποίο μεταφέρεται στο έτος 
2005, όπως αυτό φαίνεται από τη συνημμένη απόφαση 
αποπληρωμής του ΟΑΕΔ. ή 

II. Δεν υπάρχει αναπορρόφητο ποσό εργοδοτική εισφο¬ 
ράς 0,45% από το έτος 2004, όπως αυτό φαίνεται από τη 
συνημμένη απόφαση αποπληρωμής του ΟΑΕΔ. 

7. Τα δικαιολογητικά αποπληρωμής των προγραμμά¬ 
των ΛΑΕΚ (0,45%) που επισυνάπτονται, δεν θα χρησιμο¬ 
ποιηθούν για τη χρηματοδότηση άλλων προγραμμάτων 
κατάρτισης. 

8. Τα στοιχεία που δηλώθηκαν στο Υπόδειγμα (3) και 
αφορούν τον αριθμό των ημερών εκπαίδευσης ανά κα¬ 
ταρτιζόμενο είναι πραγματικά. 

9. Τα πρωτότυπα των υποβαλλόμενων δικαιολογητικών 
βρίσκονται στην επιχείρηση και είναι δυνατή η επίδειξή 
τους, σε περίπτωση που αυτά ζητηθούν από την αρμόδια 
Υπηρεσία του ΟΑΕΔ. 

10. Τη δυνατότητα αποπληρωμής των προγραμμάτων 
κατάρτισης με βάση το ποσό της εργοδοτικής εισφοράς 
0,45%, που βεβαιώνει το ΙΚΑ στον ΟΑΕΔ, εφόσον είναι μι¬ 
κρότερο έως και 5% από το ποσό που δηλώνει η επιχεί¬ 
ρηση στην υπεύθυνη δήλωση. 

(η παράγραφος αυτή αφορά μόνο τις επιχειρήσεις που 
συμφωνούν να αποπληρωθούν με την παραπάνω προϋ¬ 
πόθεση) 

4. Απόφαση αποπληρωμής του ΟΑΕΔ 

Την προσκομίζουν όλες οι επιχειρήσεις που υλοποίη¬ 
σαν προγράμματα κατάρτισης ΛΑΕΚ 0,45% κατά τη διάρ¬ 
κεια του έτους 2004. 

Το ποσό αυτό που αναφέρεται στην απόφαση αποπλη¬ 
ρωμής σαν πιστούμενο στο έτος 2004, προσαυξάνει το 
ύψος του ποσού που δικαιούται να λάβει η επιχείρηση. 

Η επιχείρηση θα πρέπει να προσκομίσει τα παρακάτω 
δικαιολογητικά, όταν ειδοποιηθεί από την αρμόδια Υπη¬ 
ρεσία του ΟΑΕΔ για την είσπραξη καθώς και για το ύψος 
του ποσού που δικαιούται να λάβει για την αποπληρωμή 
των προγραμμάτων κατάρτισης που υλοποίησε. 

5. Βεβαίωση ασφαλιστικής ενημερότητας ΙΚΑ. 

Όπου απαιτείται σύμφωνα με τις εκάστοτε ισχύουσες 
διατάξεις. 

6. Φορολογική ενημερότητα 

Όπου απαιτείται σύμφωνα με τις εκάστοτε ισχύουσες 
διατάξεις και αφορά όλες τις επιχειρήσεις εκτός από 
όσες απαλλάσσονται από την υποχρέωση προσκόμισης 
αποδεικτικού ενημερότητας των χρεών προς το Δημόσιο. 
Στη περίπτωση αυτή θα πρέπει να προσκομίσουν φωτο¬ 
τυπία της Υ.Α ή του ΦΕΚ σύμφωνα με το οποίο απαλλάσ¬ 
σονται. 

7. Τιμολόγιο το οποίο εκδίδεται από την επιχείρηση 
προς τον Ο.Α.Ε.Δ. και στο οποίο αναγράφεται το άμεσα 
καταβλητέο ποσό σύμφωνα με τη σχετική ενημέρωση 
από την αρμόδια Υπηρεσία. 

Β. ΕΙΔΙΚΑ ΔΙΚΑΙΟΛΟΓΗΤΙΚΑ ΤΟΥ ΠΡΟΓΡΑΜΜΑΤΟΣ: 

1. Αντίγραφο του Υποδείγματος (1) - ΑΙΤΗΣΗ ΥΠΑΓΩ¬ 
ΓΗΣ ΣΤΟ ΠΡΟΓΡΑΜΜΑ, με εμφανή τον αριθμό πρωτο¬ 
κόλλου και την σφραγίδα της Υπηρεσίας του ΟΑΕΔ. 

2. Υπεύθυνη δήλωση απασχόλησης των καταρτισμέ¬ 
νων κατά τη διάρκεια της κατάρτισης, όπου θα βεβαιώνε¬ 
ται από την επιχείρηση, ότι: 

Α. οι καταρτιζόμενοι που αναφέρονται σ'αυτήν ήταν ερ¬ 
γαζόμενοι στην επιχείρηση κατά τη διάρκεια της κατάρτι¬ 
σης και έχει καταβληθεί γι' αυτούς το ποσό της εργοδοτι- 
κής εισφοράς 0,45% το έτος 2005. 

Β. Οι καταρτιζόμενοι δεν συμμετείχαν σε παραπάνω 
από δύο (2) προγράμματα κατάρτισης μέσα στο έτος 
2005. 

Θα πρέπει να χρησιμοποιείται, για το λόγο αυτό από την 
επιχείρηση, ΑΠΟΚΛΕΙΣΤΙΚΑ το συγκεκριμένο έντυπο το 
οποίο επισυνάπτεται στην εγκύκλιο 

Το συγκεκριμένο έντυπο ενέχει θέση Δήλωσης του 
Ν. 1599/86 και η ακρίβεια των στοιχείων που υποβάλλο¬ 
νται με αυτή, θα ελέγχεται από τον Ο.Α.Ε.Δ., με βάση τα 
μηχανογραφημένα στοιχεία που έχουν υποβληθεί από 
τον εργοδότη στο ΙΚΑ, με συστηματικό τρόπο. 

3. Υπεύθυνη δήλωση απασχόλησης των εσωτερικών εκ¬ 


παιδευτών κατά τη διάρκεια της κατάρτισης, όπου θα βε¬ 
βαιώνεται από την επιχείρηση, ότι οι εσωτερικοί εκπαι¬ 
δευτές που αναφέρονται σ'αυτήν ήταν εργαζόμενοι στην 
επιχείρηση κατά τη διάρκεια του προγράμματος κατάρ¬ 
τισης και έχει καταβληθεί γι' αυτούς το ποσό της εργοδο- 
τικής εισφοράς 0,45% το έτος 2005. 

Θα πρέπει να χρησιμοποιείται, για το λόγο αυτό από την 
επιχείρηση, ΑΠΟΚΛΕΙΣΤΙΚΑ το συγκεκριμένο έντυπο το 
οποίο επισυνάπτεται στην εγκύκλιο 

Το συγκεκριμένο έντυπο ενέχει θέση Δήλωσης του 
Ν.1599/1986 και η ακρίβεια των στοιχείωνπου υποβάλλο¬ 
νται με αυτή, θα ελέγχεται από τον Ο.Α.Ε.Δ., με βάση τα 
μηχανογραφημένα στοιχεία που έχουν υποβληθεί από 
τον εργοδότη στο ΙΚΑ, με συστηματικό τρόπο. 

Στις περιπτώσεις που διαπιστώνεται ότι οι συμμετέχο- 
ντες στο πρόγραμμα κατάρτισης (καταρτιζόμενοι και 
εσωτερικοί εκπαιδευτές), δεν έχουν την ιδιότητα του ερ¬ 
γαζομένου στη συγκεκριμένη επιχείρηση, πέραν των συ¬ 
νεπειών του νόμου «περί ψευδούς δηλώσεως», οι επιχει¬ 
ρήσεις που τους πρότειναν για να καταρτισθούν θα τιμω¬ 
ρούνται και με διετή αποκλεισμό τους από τα 
προγράμματα κατάρτισης ΛΑΕΚ 

Οι εποχικές επιχειρήσεις, σε αντικατάσταση των παρα¬ 
πάνω υπεύθυνων δηλώσεων θα πρέπει να προσκομίσουν: 

Α. Δήλωση του Ν.1599/86 στην οποία θα αναφέρεται 
ότι: 

οι καταρτιζόμενοι που αναφέρονται σ'αυτήν ήταν εργα¬ 
ζόμενοι στην συγκεκριμένη επιχείρηση κατά την προη¬ 
γούμενη περίοδο λειτουργίας αυτής (σαιζόν) και θα επα- 
ναπροσληφθούν την επόμενη περίοδο λειτουργίας (σαι¬ 
ζόν) της ίδιας επιχείρησης. 

Β. Δήλωση του Ν.1599/86 στην οποία θα αναφέρεται 
ότι: 

οι εσωτερικοί εκπαιδευτές που αναφέρονται σ’ αυτήν 
ήταν εργαζόμενοι στην συγκεκριμένη επιχείρηση κατά 
την προηγούμενη περίοδο λειτουργίας αυτής (σαιζόν) και 
θα επαναπροσληφθούν την επόμενη περίοδο λειτουρ¬ 
γίας (σαιζόν) της ίδιας επιχείρησης 

Γ. Σύμβαση εργασίας, για καθένα από τους καταρτιζό¬ 
μενους και τους εσωτερικούς εκπαιδευτές, της περιόδου 
εργασίας που έπεται της περιόδου της υλοποίησης της 
κατάρτισης. 

4. Αντίγραφο του Υποδείγματος (3) - ΟΝΟΜΑΣΤΙΚΗ ΚΑ¬ 
ΤΑΣΤΑΣΗ ΚΑΤΑΡΤΙΖΟΜΕΝΩΝ 

5. Αντίγραφο του Υποδείγματος (4) - ΟΝΟΜΑΣΤΙΚΗ ΚΑ¬ 
ΤΑΣΤΑΣΗ ΕΚΠΑΙΔΕΥΤΩΝ, εφόσον οι εκπαιδευτές είναι 
εσωτερικοί 

6. Αντίγραφο του Υποδείγματος (9) - ΓΕΝΙΚΗ ΕΚΘΕΣΗ 
ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

7. ΚΑΤΑΣΤΑΣΗ ΜΙΣΘΟΔΟΣΙΑΣ ΚΑΤΑΡΤΙΖΟΜΕΝΩΝ 
(Υπόδειγμα 5) 

Η κατάσταση αυτή θα συμπληρώνεται από την επιχεί¬ 
ρηση, αφού λάβει υπόψη της,την συμπληρωμένη απότον 
ελεγκτή στήλη με τίτλο «ώρες κατάρτισης», της ΟΝΟ¬ 
ΜΑΣΤΙΚΗΣ ΚΑΤΑΣΤΑΣΗΣ ΤΩΝ ΚΑΤΑΡΤΙΖΟΜΕΝΩΝ (Υπό¬ 
δειγμα 3). 

Στα προγράμματα κατάρτισης που υλοποιούνται εντός 
ωραρίου εργασίας, η αμοιβή του καταρτιζόμενου ανά 
ώρα κατάρτισης είναι επιλέξιμη δαπάνη, ορίζεται σύμφω¬ 
να με το ωρομίσθιό του και δεν απαιτείταιη υπογραφή του 
στο Υπόδειγμα (5) για το λόγο αυτό. 

Η δαπάνη αυτή αφορά τον καταρτιζόμενο και αποδίδε¬ 
ται στον εργοδότη. 

Στα προγράμματα κατάρτισης που υλοποιούνται εκτός 
ωραρίου εργασίας η αμοιβή του καταρτιζόμενου ανά ώρα 
κατάρτισης είναι υποχρεωτική, ορίζεται σύμφωνα με το 
ωρομίσθιό του, θα πρέπει να έχουν γίνει οι νόμιμες κρα¬ 
τήσεις και οι υπογραφές των καταρτιζομένων στο Υπό¬ 
δειγμα (5) πρέπει να είναι πρωτότυπες. 

Η απόδοση της παραπάνω δαπάνης στον εργοδότη εί¬ 
ναι επιλέξιμη και αφορά τον καταρτιζόμενο. 

Στα προγράμματα κατάρτισης που υλοποιούνται εκτός 
των ορίωντου νομού όπου εργάζεται ο καταρτιζόμενος, η 
αμοιβή του ανά ημέρα κατάρτισης είναι επιλέξιμη δαπάνη 
και ορίζεται σύμφωνα με το ημερομίσθιό του αντί του 
ωρομισθίου του για κάθε εκπαιδευτική ώρα, με επισήμαν¬ 
ση στο Υπόδειγμα (5) της εκτός έδρας μετακίνησής του. 
Τα παραπάνω θα πρέπει να έχουν αναγγελθεί από την επι¬ 
χείρηση και στην ΟΝΟΜΑΣΤΙΚΗ ΚΑΤΑΣΤΑΣΗ ΤΩΝ ΚΑ¬ 
ΤΑΡΤΙΖΟΜΕΝΩΝ (Υπόδειγμα 3). Η δαπάνη αυτή αφορά 
τον καταρτιζόμενο και αποδίδεται στον εργοδότη εφόσον 
η υπογραφή του καταρτιζόμενου στο Υπόδειγμα (5) είναι 
πρωτότυπη. 

Στα προγράμματα κατάρτισης που υλοποιούνται εντός 
της επιχείρησης μπορεί να χρησιμοποιηθεί ως γραμμα¬ 
τειακή υποστήριξη υπάλληλος της επιχείρησης ασφαλι¬ 
σμένος στο ΙΚΑ. 

Για τα προγράμματα κατάρτισης που υλοποιούνται 
εντός ωραρίου εργασίας, ο εργοδότης δύναται να δικαι¬ 
ολογήσει την αμοιβή του υπαλλήλου ανά ώρα κατάρτι¬ 
σης, η οποία θα ορίζεται σύμφωνα με το ωρομίσθιό του, 
για όσο χρονικό διάστημα διαρκείτο πρόγραμμα. 

Για προγράμματα κατάρτισης που υλοποιούνται εκτός 
ωραρίου εργασίας η αμοιβή του υπαλλήλου ανά ώρα κα¬ 
τάρτισης είναι υποχρεωτική, ορίζεται σύμφωνα με το 
ωρομίσθιό του, θα πρέπει να έχουν γίνει οι νόμιμες κρα¬ 
τήσεις. και η υπογραφή του υπαλλήλου που απασχολή¬ 
θηκε ως γραμματειακή υποστήριξη στο Υπόδειγμα (5) 
πρέπει να είναι πρωτότυπη. 

Η απόδοση της παραπάνω δαπάνης στον εργοδότη εί¬ 
ναι επιλέξιμη και αποδίδεται εφόσον έχει αναγγελθεί από 
την επιχείρηση και στο Υπόδειγμα (3). 

8. ΚΑΤΑΣΤΑΣΗ ΜΙΣΘΟΔΟΣΙΑΣ ΕΣΩΤΕΡΙΚΩΝ ΕΚΠΑΙ¬ 
ΔΕΥΤΩΝ (Υπόδειγμα 7), 

Η κατάσταση αυτή θα συμπληρώνεται από την επιχεί¬ 
ρηση αφού λάβει υπόψη της και τη συμπληρωμένη από 
τον ελεγκτή στήλη με τίτλο, «ώρες διδασκαλίας» της 
ΟΝΟΜΑΣΤΙΚΗΣ ΚΑΤΑΣΤΑΣΗΣ ΕΚΠΑΙΔΕΥΤΩΝ Υπόδειγ¬ 
μα (4). 

Δύναται ο εργοδότης να δικαιολογήσει την αμοιβή του 
εσωτερικού εκπαιδευτή ανά ώρα κατάρτισης, η οποία θα 
γίνεται είτε σύμφωνα με το ωρομίσθιό του, είτε με την έως 
και 100%προσαύξηση αυτού, με την προϋπόθεση ότι του 
έχει καταβληθεί και έχουν γίνει οι νόμιμες κρατήσεις. Η 
παραπάνω δαπάνη αφορά τον εκπαιδευτή και αποδίδεται 
στον εργοδότη εφόσον η υπογραφή του εσωτερικού εκ¬ 
παιδευτή στο Υπόδειγμα (7) είναι πρωτότυπη. 

9. ΠΑΡΑΣΤΑΤΙΚΑ ΚΟΣΤΟΥΣ ΦΟΡΕΑ ΚΑΤΑΡΤΙΣΗΣ - 
ΕΞΩΤΕΡΙΚΩΝ ΕΚΠΑΙΔΕΥΤΩΝ 

Για κάθε πρόγραμμα κατάρτισης, το κόστος του εκπαι¬ 
δευτικού φορέα ή των εξωτερικών εκπαιδευτών, δικαιο¬ 
λογείται είτε με δελτίο παροχής υπηρεσιών είτε με τιμο¬ 
λόγιο παροχής υπηρεσιών που θα αφορά αποκλειστικά 
την κατάρτιση. 


Τα παραστατικά αυτής της δαπάνης, θα πρέπει να μην 
έχουν εκδοθεί μετά το τέλος της διαχειριστικής περιόδου 
τόσο της επιχείρησης που παρασχέθηκε η υπηρεσία όσο 
και του φορέα που παρείχε τηνκατάρτιση. (άρθρο 12παρ 
14 Κ.Β.Σ). 

Στις περιπτώσεις που η επιχείρηση χρησιμοποίησε εξω¬ 
τερικούς εκπαιδευτές οι οποίοι δεν έχουν τη δυνατότητα 
να εκδώσουν δελτίο παροχής υπηρεσιών, η δαπάνη της 
αμοιβής τους γίνεται δεκτή εφ’ όσον η επιχείρηση προ¬ 
σκομίσει απόδειξη επαγγελματικής δαπάνης που εκδίδει 
η ίδια γι’ αυτούς, παράλληλα με το αντίστοιχο παραστατι¬ 
κό απόδοσης του αναλογούντος φόρου. 

Στο τιμολόγιο παροχής υπηρεσιών του εκπαιδευτικού 
φορέα, πρέπει να υπάρχουν τα στοιχεία του προγράμμα¬ 
τος κατάρτισης για το οποίο έχει εκδοθεί, καθώς και η 
ανάλυση της δαπάνης (π.χ. ημερομηνία έναρξης-λήξης 
του προγράμματος, ονοματεπώνυμο του/των καταρτιζο- 
μένων κ.λ.π.) 

Στο ποσό που δικαιούται να λάβει η επιχείρηση και αφο¬ 
ρά το κόστος της κατάρτισης, δεν συμπεριλαμβάνεται ο 
Φ. Π. Α. που τυχόν αναγράφεται στο τιμολόγιο ή δελτίο πα¬ 
ροχής υπηρεσιών. Εξαιρούνται οι επιχειρήσεις που απαλ¬ 
λάσσονται από την απόδοση Φ.Π.Α. 

10. ΠΑΡΑΣΤΑΤΙΚΑ ΔΑΠΑΝΩΝ ΠΟΥ ΑΦΟΡΟΥΝ ΤΟ ΠΡΟ¬ 
ΓΡΑΜΜΑ 

Γίνονται δεκτά τιμολόγια ή νόμιμες αποδείξεις ή Δελτία 
Παροχής Υπηρεσιών που αφορούν αποκλειστικά δαπά¬ 
νες του προγράμματος κατάρτισης, όπως έξοδα διατρο¬ 
φής, διαμονής και μετακίνησης. 

Οι ημερομηνίες των παραστατικών αυτών, θα πρέπει να 
συμβαδίζουν με το χρονικό διάστημα του προγράμματος. 

Στο ποσό που δικαιούται να λάβει η επιχείρηση και αφο- 
ρά τις δαπάνες του προγράμματος, συμπεριλαμβάνεται ο 
Φ.Π.Α. που αναγράφεται στα τιμολόγια ή νόμιμες απο¬ 
δείξεις ή δελτία παροχής υπηρεσιών. 

11. ΠΑΡΑΣΤΑΤΙΚΑ ΓΕΝΙΚΩΝ ΕΞΟΔΩΝ 

Στα γενικά έξοδα συμπεριλαμβάνονται δαπάνες για φω¬ 
τοτυπίες, εκτυπώσεις, υλικά κατάρτισης, μίσθωση αιθου¬ 
σών διδασκαλίας κ.λ.π. και το σύνολο της δαπάνης αυτής, 
δεν μπορεί να υπερβαίνει το 20% του συνόλου των δαπα¬ 
νών της κατάρτισης. 

Δε γίνονται δεκτές δαπάνες για πάγια στοιχεία, που 
σύμφωνα με την ελληνική νομοθεσία υπάγονται σε από¬ 
σβεση (αγορά γραφείων, Ρ.Ο. κτλ). 

Στο ποσό που δικαιούται να λάβει η επιχείρηση και αφο¬ 
ρά τα γενικά έξοδα δεν συμπεριλαμβάνεται ο Φ.Π.Α. που 
αναγράφεται στα τιμολόγια ή νόμιμες αποδείξεις. 

• Δικαιολογητικά αποπληρωμής για προγράμματα κα¬ 
τάρτισης που υλοποιούνται στο εξωτερικό. 

Τα δικαιολογητικά αποπληρωμής προγράμματος που 
υλοποιούνται στο εξωτερικό είναι: 

- το τιμολόγιο του φορέα της χώρας όπου υλοποιήθηκε 
το πρόγραμμα με ανάλυση των δαπανών κατάρτισης, 

- η βεβαίωση αγοράς συναλλάγματος (μόνο για χώρες 
μη μέλη της Οικονομικής Νομισματικής Ένωσης) 

- η βεβαίωση του φορέα κατάρτισης, στην οποία θα 
αναφέρονται η χρονική διάρκεια της κατάρτισης, το σύ¬ 
νολο των ημερών και οι πραγματοποιηθείσες ώρες κα¬ 
τάρτισης καθώς και ο αριθμός των καταρτιζομένων που 
ολοκλήρωσαν την κατάρτιση. 

Τα παραπάνω δικαιολογητικά πρέπει να υποβάλλονται 
στην Υπηρεσία του Ο. Α. Ε.Δ. που υπάγεται η έδρα της επι¬ 
χείρησης, μεταφρασμένα με ευθύνη της επιχείρησης. Η 

μετατροπή σε ευρώ της δαπάνης του προγράμματος, θα 
γίνεται σύμφωνα με τη τιμή συναλλάγματος που ίσχυε κα¬ 
τά την ημερομηνία έκδοσηςτου κάθε δικαιολογητικού δα¬ 
πάνης. 

• ΥΠΟΒΟΛΗ ΦΑΚΕΛΟΥ ΑΠΟΠΛΗΡΩΜΗΣ 

Οι επιχειρήσεις που υλοποίησαν προγράμματα κατάρ¬ 
τισης βάσει των όρων της παρούσης, και μέχρι 
20.12.2005, πρέπει να υποβάλουν φάκελο με τα δικαιολο- 
γητικά αποπληρωμής στην αντίστοιχη Υπηρεσία του 
Ο.Α.Ε.Δ. όπου υπάγεται η έδρα της επιχείρησης, από τον 
Ιανουάριο μέχρι και τον Απρίλιο του επομένου της κατάρ¬ 
τισης έτους, προκειμένου να εισπράξουν μέχρι το ποσό 
της εργοδοτικής εισφοράς (0,45%) της χρονικής περιό¬ 
δου από 1.1.2005 έως 31.12.2005 και το αναπορρόφητο 
ποσό 0,45% του έτους 2004. 

ΕΞΑΙΡΟΥΝΤΑΙ: 

1. Οι επιχειρήσεις που η έδρα τους υπάγεται στην πε¬ 
ριοχή αρμοδιότητας της Περ/κής Δ/νσης ΑΤΤΙΚΗΣ & 
ΝΗΣΩΝ. 

Στην περίπτωση αυτή ο φάκελος με τα δικαιολογητικά 
αποπληρωμής κατατίθεται στην Περ/κή Δ/νση Αττικής και 
Νήσων, 

Ταχ. Δ/νση : Πειραιώς 52, 

Τ.Κ. 10436, Αθήνα, 

(Γ ραφείο ΛΑΕΚ - 6ος όροφος) 

Υπεύθυνοι συντονιστές: 

Κόκκορης Παναγιώτης, Β. Ηλιοπούλου 
Τηλέφωνο: 210-5288435-36. 

2. Οι επιχειρήσεις που η έδρα τους υπάγεται στην πε¬ 
ριοχή αρμοδιότητας της Περ/κής Δ/νσης ΜΑΚΕΔΟΝΙΑΣ. 

Στην περίπτωση αυτή ο φάκελος με τα δικαιολογητικά 
αποπληρωμής θα κατατίθεται στην Περ/κή Δ/νση Μακε¬ 
δονίας, 

Ταχ. Δ/νση : Δωδεκανήσου 10Α, 

Τ.Θ. 19466-54012, Θεσσαλονίκη 
(Γραφείο ΛΑΕΚ -1 ος όροφος) 

Υπεύθυνος συντονιστής : Καραμπέρης Δημήτρης, 
Τηλέφωνο: 231-0554410. 

ΓΕΝΙΚΕΣ ΠΑΡΑΤΗΡΗΣΕΙΣ: 

1. Τα υποδείγματα που αφορούν την αποπληρωμή να 
συμπληρώνονται σύμφωνα με τις οδηγίες αυτώνπου ανα- 
φέρονται στην εγκύκλιο, να είναι ευανάγνωστα συμπλη¬ 
ρωμένα, να μη λείπουν σφραγίδες, να έχουν πρωτότυπες 
υπογραφές όπου απαιτείται και να είναι σωστές οι αθροί- 
σεις. Τα φωτοαντίγραφα των δικαιολογητικών πρέπει να 
βρίσκονται σε άριστη κατάσταση. 

2. Η υποβολή των δικαιολογητικών των δαπανών μπορεί 
να γίνει σε φωτοαντίγραφα νομίμως επικυρωμένα και 
αριθμημένα (κατά αύξοντα αριθμό) και να υπάρχει μονο¬ 
γραφή και σφραγίδα της επιχείρησης. 

Οι επιχειρήσεις έχουν την υποχρέωση να προσκομί¬ 
σουν κάθε δικαιολογητικά που θα τους ζητηθεί συμπλη¬ 
ρωματικά, προς διευκόλυνση της εκκαθάρισης του φακέ¬ 
λου αποπληρωμής. 

ΚΕΦΑΛΑΙΟ 9ο 

• ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ: 
1. Οι λεπτομέρειες εφαρμογής του προγράμματος θα 

οριστούν με εγκύκλιο του Ο.Α.Ε.Δ. 


Από τις διατάξεις αυτής της απόφασης προκαλείται δα¬ 
πάνη ύψους 50.000.000,00 ευρώ εις βάρος του προϋπο¬ 
λογισμού του ΛΑΕΚ έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2004 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 
-♦- 

Αριθ. 32 (2) 

Ίδρυση και λειτουργία Πνευματικού Κέντρου Ενορίας 
Χερσονήσου στη Νεάπολη Κρήτης. 

Ο ΜΗΤΡΟΠΟΛΙΤΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΠΕΤΡΑΣ ΚΑΙ ΧΕΡΡΟΝΗΣΟΥ 

Έχοντας υπόψη: 

1. Τας διατάξεις του Ν. 4149/1961 «Περί Καταστατικού 
Χάρτου της εν Κρήτη Ορθοδόξου Εκκλησίας». 

2. Τας πνευματικός ανάγκαςτων κατοίκωντης ενορίας Χερ¬ 
σονήσου της Ιεράς Μητροπόλεως Πέτρας καιΧερρονήσου. 

3. Την πρότασιν του Εφημερίου της ως άνω Ενορίας 
αποφασίζομεν: 

Την ίδρυσιν καί λειτουργίαν Πνευματικού Κέντρου εις 
την Ενορίαν Χερσονήσου, το οποίον θα λειτουργεί ως 
εξηρτημένη υπηρεσία του Νομικού Προσώπου της Ενο¬ 
ρίας Χερσονήσου, θα εδρεύει εις ιδιόκτητον κτίριον ανή- 
κον εις την Ενορίαν Χερσονήσου. 

Η οργάνωσις, διοίκησις, διαχείρισις καί λειτουργία του- 
Ιδρύματος τούτου θαδιέπεται από τας διατάξεις του επό¬ 
μενου Κανονισμού: 

ΚΕΦΑΛΑΙΟ Α 
Άρθρο 1 
Τίτλος -Έδρα 

Στην Ενορία Χερσονήσου, της Ιεράς Μητροπόλεως Πέ¬ 
τρας και Χερρονήσου, συστήνεται Εκκλησιαστικό Ίδρυ¬ 
μα, με την επωνυμία «Πνευματικό Κέντρο Ενορίας Χερσο¬ 
νήσου» που θα διέπεται από τον πιο κάτω Κανονισμό, και 
το οποίο θα έχει έδρα του τα γραφεία που βρίσκονται 
στον περίβολο του Ιερού του Αγίου Δημητρίου 
θα χρησιμοποιεί δε για τις δραστηριότητές του την αί¬ 
θουσα που αναγέρθηκε για το σκοπό αυτό παραπλεύρως 
του Ιερού τούτου Ναού. 

Άρθρο 2 
Σκοπός 

Σκοπός του Πνευματικού Κέντρου είναι να παρέχει ορ¬ 
γανωμένες ευκαιρίες για πληρέστερη και αρτιότερη ποι¬ 
μαντική και πολιτιστική δράση στα πλαίσια της Ορθοδό¬ 
ξου καθολικής Εκκλησίας. 

Άρθρο 3 

Μέσα για την επίτευξη του σκοπού. Η επίτευξητου σκο¬ 
πού επιτυγχάνεται: 

Α) Με την αξιοποίηση του ανθρώπινου πνευματικού δυ¬ 
ναμικού της Ενορίας και τη συνδρομή ικανών πνευματι¬ 
κών ανθρώπων, κληρικών και λαϊκών. 

Β) Μετην Πνευματική, Λειτουργική, Κατηχητική και Ποι¬ 
μαντική Διακονία της Ενορίας. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25561 


Γ) Με τη λειτουργία Φροντιστηρίων - Σεμιναρίων Βυζα¬ 
ντινής Μουσικής, Αγιογραφίας, Λαϊκής Παραδοσιακής 
Τέχνης, Η/Υ κ.α. 

Δ) Με την ίδρυση και λειτουργία Τράπεζας αίματος. 

Ε) Με τη διεξαγωγή επιστημονικών συνεδρίων. 

Στ) Μετη λειτουργία βιβλιοθήκης, οργανωμένου χώρου 
προβολών, διαλέξεων και θεατρικών παραστάσεων, κα¬ 
θώς και χώρων υποδοχής και δεξιώσεων. 

Ζ) Με την οργάνωση πνευματικών, ψυχαγωγικών, πολι¬ 
τιστικών και αθλητικών εκδηλώσεων. 

Η) Με την άσκηση φιλανθρωπίας και τη λειτουργία συσ¬ 
σιτίου απόρων γερόντων 

ΚΕΦΑΛΑΙΟ Β 
Άρθρο 4 

Κεντρική οργάνωση -διοίκηση 

Το Πνευματικό Κέντρο υπόκειται στην πνευματική και 
διοικητική εποπτεία της Ιεράς Μητροπόλεως Πέτρας και 
Χερσονήσου και διοικείται από εξαμελές Συμβούλιο που 
απαρτίζεται από: α) τον εκάστοτε Πρόεδρο του Εκκλη¬ 
σιαστικού Συμβουλίου της Ενορίας Χερσονήσου, ως 
Πρόεδρο, 6) ένα μέλος του Φιλόπτωχου Ταμείου της Ενο¬ 
ρίας Χερσονήσου και γ) τέσσερα μέλη της Ενορίας που 
διακρίνονται για την πνευματική τους κατάρτιση και ωρι¬ 
μότητα. 

Τα μέλη του Διοικητικού Συμβουλίου διορίζονται για μια 
τριετία από το Σεβ. Μητροπολίτη Πέτρας και Χερρονή- 
σου, ύστερα από έγγραφη πρόταση του Εκκλησιαστικού 
Συμβουλίου, με δικαίωμα επαναδιορισμού. 

Το Δ.Σ. του Πνευματικού Κέντρου συγκροτείται σε σώ¬ 
μα εκλέγοντας Αντιπρόεδρο, Ταμία και Γενικό Γραμμα¬ 
τέα. 


Άρθρο 5 
Αρμοδιότητες 

Αρμοδιότητες του Δ.Σ. του Πνευματικού Κέντρου είναι 
οι εξής: 

Α) Αποφασίζει σε κάθε θέμα που αφορά στην εκπλήρω¬ 
ση των επιδιωκόμενων σκοπών του με σχετική πλειοψη- 
φία των παρόντων μελών και σε περίπτωση ισοψηφίας 
υπερισχύει η ψήφος του Προέδρου. 

Β) Συνεργάζεται με το Εκκλησιαστικό Συμβούλιο της 
Ενορίας Χερσονήσου,για την προαγωγή και επίτευξη των 
σκοπών του και διορίζει το αναγκαίο προσωπικό. 

Γ) Μεριμνά για την εξεύρεση οικονομικών πόρων καιτην 
καλή και σωστή λειτουργία του. 

Δ) Συντάσσει τον Προϋπολογισμό και Απολογισμό του 
Πνευματικού Κέντρου και υποβάλλει στην Ιερά Μητρόπο¬ 
λη Πέτρας και Χερρονήσου προς έγκριση. 

Ε) Συνέρχεται τακτικά κάθε μήνα και έκτακτα μετά από 
πρόσκληση του Προέδρου ή αίτηση τριών τουλάχιστον 
μελών του Δ.Σ. Για την ύπαρξη απαρτίας πρέπει να πα- 
ρευρίσκονται ο Πρόεδρος ή με εντολή του ο Αντιπρόε¬ 
δρος και τρία τουλάχιστον από τα μέλη του Δ.Σ. 

Άρθρο 6 

Καθήκοντα των μελών του Διοικητικού Συμβουλίου 

Ο Πρόεδρος του Διοικητικού Συμβουλίου του Κέντρου 
το εκπροσωπεί ενώπιον πόσης Αρχής. Απάντα δε ή κω¬ 
λυόμενο αναπληρεί ο αντιπρόεδρος και τούτου κωλυομέ- 


νου αναπληρώνεται από άλλο μέλος του Διοικητικού Συμ¬ 
βουλίου, αρμοδίως εξουσιοδοτημένο. 

Ο Γ ενικός Γ ραμματέας τηρεί το αρχείο και την αλληλο¬ 
γραφία του Κέντρου, συντάσσει τα πρακτικά των συνε¬ 
δριάσεων του Διοικητικού Συμβουλίου και υπογράφει με 
τον πρόεδρο τα εντάλματα πληρωμών και τα λοιπά έγ¬ 
γραφα. 

Ο Ταμίας τηρεί το βιβλίο ταμείου, εισπράττει τα διπλό¬ 
τυπα γραμμάτια εισπράξεως κάθε εσόδου του Κέντρου, 
ενεργείτις πληρωμές που υπογράφει ο Πρόεδρος και ο Γ. 
Γ ραμματέας. 

Άρθρο 7 

Το Πνευματικό Κέντρο διατηρεί διαχειριστικά βιβλία 
(βιβλίο πρακτικών, ταμείου, γραμμάτια εισπράξεων, 
εντάλματα πληρωμών και σχετικούς φακέλλους). Ο ετή¬ 
σιος προϋπολογισμός και απολογισμός του Κέντρου 
εγκρίνεται από το Μητροπολιτικό Συμβούλιο της Ιεράς 
Μητροπόλεως Πέτρας και Χερρονήσου. Τα δε βιβλία τα 
γραμμάτια εισπράξεων και τα εντάλματα πληρωμής θεω¬ 
ρούνται από την Ιερά Μητρόπολη Πέτρας και Χερρονή¬ 
σου . 


ΚΕΦΑΛΑΙΟ Γ 

Πόροι -Διάθεση πόρων του Πνευματικού Κέντρου 
Άρθρο 8 

Πόροι του Πνευματικού Κέντρου είναι: 

Α) Ετήσια επιχορήγηση από την Ενορία Χερσονήσου 

Β) Από κάθε φύσεως προαιρετικές εισφορές, δωρεές ή 
κληρονομιές και κληροδοτήματα. 

Γ) Έσοδα από τις ίδιες του τις εκδηλώσεις. 

Δ) Από κάθε παροχή του κράτους ή άλλη νόμιμη επιχο¬ 
ρήγηση. 

Άρθρο 9 
Διάθεση πόρων 

Οι πόροι του Πνευματικού Κέντρου με απόφαση του Δι¬ 
οικητικού Συμβουλίου διατίθενται: 

Α) Για την αντιμετώπιση των εξόδων λειτουργίας του 
Πνευματικού Κέντρου και την επίτευξη των σκοπών του 
άρθρου 3 του παρόντος Κανονισμού. 

Β) Γ ια την αποπεράτωση την επίπλωση και τον εξοπλι¬ 
σμό του Πνευματικού Κέντρου 

Γ) Γ ια την πληρωμή του προσωπικού που θα προσλη- 
φθεί. 


Άρθρο 10 

Το τυχόν χρηματικό πλεόνασμα της διαχείρισης κατατί¬ 
θεται σύμφωνα με τα ισχύοντα για τους ενοριακούς Να¬ 
ούς. 

Τις τραπεζικές επιταγές για την ανάληψη των καταθέ¬ 
σεων συνυπογράφουν ο Πρόεδρος και ο Ταμίας του Διοι¬ 
κητικού Συμβουλίου. 


ΚΕΦΑΛΑΙΟ Δ 

Σφραγίδα -τελικές διατάξεις 
Άρθρο 11 

Το Πνευματικό Κέντρο φέρει σφραγίδα μετοντίτλο «ΙΕ¬ 
ΡΑ ΜΗΤΡΟΠΟΛΙΣ ΠΕΤΡΑΣ ΚΑΙ ΧΕΡΡΟΝΗΣΟΥ ΠΝΕΥΜΑ¬ 
ΤΙΚΟ ΚΕΝΤΡΟ ΕΝΟΡΙΑΣ ΧΕΡΣΟΝΗΣΟΥ» που στο κέντρο 
θα έχει την εικόνα ψαριού και άγκυρας. 

Άρθρο 12 

Το Πνευματικό Κέντρο καταργείται με απόφαση του 
Σεβ. Μητροπολίτη Πέτρας και Χερρονήσου όταν δεν εκ- 
πληρώνειτις εκκλησιαστικές προϋποθέσειςτου. Η αίθου¬ 
σα στην οποία λειτουργεί ανήκει στην Ενορία Χερσονή¬ 
σου. Επίσης κάθε κινητό και ακίνητο περιουσιακό του 
στοιχείο, ακόμη και οικονομικό, μεταβιβάζεται χωρίς κα¬ 
μιά άλλη ενέργεια στην ανωτέρω Ενορία. 

Άρθρο 13 

Ο παρόν κανονισμός ισχύει από τότε που θα δημοσιευ- 
θεί στην Εφημερίδα της Κυβερνήσεως και το επίσημο 
δελτίο της Εκκλησίας Κρήτης «ΑΠΟΣΤΟΆΟΣ ΤΙΤΟΣ». 

Κάθε τροποποίησή του μπορεί να γίνει με απόφαση του 
Διοικητικού Συμβουλίου του Κέντρου και με τη σύμφωνη 
γνώμη του Εκκλησιαστικού Συμβουλίου Ενορίας Χερσο¬ 


νήσου και ύστερα από έγκριση του Σεβ. Μητροπολίτη Πέ¬ 
τρας και Χερρονήσου. 

Ακροτελεύτιο Άρθρο 

Από τις διατάξεις του Κανονισμού αυτού δεν προκαλεί- 
ται δαπάνη σε βάρος του κρατικού προϋπολογισμού, 
προκαλείται όμως δαπάνη σε βάρος της Ενορίας Χερσο¬ 
νήσου (Ν.Π.Δ.Δ.) το οποίο μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Εν Νεαπόλει, τη 8η Δεκεμβρίου 2004 

Ο Μητροπολίτης 
ΐΟ Πέτρας καιΧερρονήσου 
ΝΕΚΤΑΡΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




